
1. BEVEZETŐ


„Ha hajót akarsz építeni, ne azzal kezd, hogy a munkásokkal fát gyűjtetsz, szó nélkül kiosztod közöttük a szerszámokat, és rámutatsz a tervrajzra. 
Ehelyett először keltsd fel bennük az olthatatlan vágyat a végtelen tenger iránt.” 

(Antoine de Saint-Exupéry)
A költők, írók ars poetica-jukban egész életpályájukról vallanak. Intézményünk nevelőtestülete pedagógiai hitvallását fogalmazta meg új pedagógiai programjában.
Felmerült bennünk a kérdés: vajon mi teszi egyedivé, különlegessé, de ugyanakkor sajátunké, csak ránk jellemzővé pedagógiai programunkat? A válasz kis közösségünk szerint az, ha megjelenik benne az iskola, amelyben élünk, azok a helyi sajátosságok, tradíciók, hagyományok, amelyek csak nálunk érvényesek, és megfogalmazódnak benne azok az értékek, amelyek számunkra, a szülők és gyerekek számára is egyaránt fontosak. 
Sokat beszélgettünk, tanultunk, vitáztunk. E beszélgetéseknek, az impressziók összegzésének eredménye a következő oldalakon olvasható új pedagógiai program, melynek megvalósításával használjuk a régit és megteremtjük az újat is.
Ehhez kívánok mindnyájunknak sok erőt, szeretetet és jókedvet!


„Amit mindenkinek meg kellene tanulnia: Szeretet. 

Nevetés. Még több nevetés. Figyelni és tanulni. 

Kérni és megköszönni. Saját véleményt alkotni.

 Mások véleményét tiszteletben tartani. 

Őszinteség. Hogy Barát legyen. 

    
Hogy önmaga legyen.” 

(Howard Roughan)

Mottó:

„Minden nevelő kertész:

A nevelő munkája az olyan kertészéhez hasonlatos,

aki különféle növényeket ápol. Az egyik növény a

tűző napsugarat kedveli, a másik a hűvös árnyékot,

az egyik a patakpartot, a másik a kopár hegycsúcsot.

Ez a homokos talajon nő a legjobban, az a kövér agyagban.

Valamennyit a neki megfelelő módon kell ápolni,

különben soha nem fejlődik ki teljesen.”

/ABDU’L-BAHÁ/

1.1. A település általános bemutatása

Martfű Jász-Nagykun-Szolnok megye egyik legfiatalabb települése.

A Tisza-kanyar mentén, a folyó bal partján, a megyeszékhelytől, Szolnoktól 20 km-re helyezkedik el a 442-es sz. főközlekedési út mentén. Területe 22 km2, lakónépességének száma közel 7100 fő. A település kialakulásának szempontjából legnagyobb szerepe a Tiszának van, mely 3,5 km hosszúságban húzódik a város mellett. 

Az őskortól lakott hely volt. A közelben talált szarmata és honfoglaláskori sírok is bizonyítják, hogy a martfűi területek alkalmasak lehettek átkelésre, halászatra, letelepedésre. 

Az 1920-as évek végén a kedvező természeti adottságok felkeltették a cseh gyáros Bata figyelmét is, ki alkalmas gyártelepet keresett, hogy Magyarországon is megvethesse a lábát. Így esett választása a termékeny földjével és a lakosság jó közegészségügyi állapotával feltűnő vidékre, Martfű-pusztára. A területen rendelkezésre állt a vasútvonal, a kövesút, a Tisza, mint vízi út és ipari segédanyag. A kedvező természeti adottságok az ipar centralizálódását segítették. A gyárváros felépülése mellett nagyon sok park, liget létesült, amelyek hozzátartoztak lakóhelyünk arculatához. 

Az idetelepült cipő-, növényolaj- és sörgyártás befolyásolta a település fejlődését, struktúráját, lakónépességének alakulását. 

A demográfiai mutatók egy gyorsan ívelő csúcs után az 1980-as évek vége óta lassú csökkenést jeleznek. A társadalmi, gazdasági változások kedvezőtlenül hatottak a foglalkoztatás helyzetére, a születések számának alakulására. 

Ezek a változások a közoktatás fejlődésére is hatást gyakoroltak és gyakorolnak napjainkban is. 

1.2. Az közoktatás alakulása a településen

Alapfokú oktatás

Az 1950-ig közigazgatásilag Tiszaföldvárhoz tartozó településnek nem volt önálló iskolája. 1900-ban épült fel a két tantermes tanyasi iskola a tanítói lakással együtt, a vasút melletti földesúri területen. Ebbe a népiskolába a környező tanyákból jártak be a gyermekek.

A "CIKTA RT." megtelepedésével egyidőben, telephelyén létrehozott egy magánjellegű társulati iskolát, ahová kizárólag a telepen lakó munkások gyermekei járhattak. 

A felszabadulás alapvető változást hozott. Az 1945-ben megjelenő rendelet - amely a kötelező nyolcosztályos általános iskolák megteremtéséről szólt - nyilvánossá tette a CIKTA RT. magánjellegű iskoláját.

1949. november 2-án Martfű önálló község lett, levált Tiszaföldvár közigazgatásáról, s lendületes fejlődésnek indult. A bevándorlásnak köszönhetően a népességszám jelentősen megnövekedett. Főleg a fiatal, dolgozni akaró perspektívát látó, egy és többgyermekes fiatal házaspárok betelepülése volt nagy arányú. Szükségessé vált egy új iskola építése. 

1961. augusztus 20-án adták át a nyolc tantermes iskolát, mely már tornateremmel és előadóteremmel is rendelkezett, amely a későbbiekben a Martos Flóra Általános Iskola nevet vette fel. 

A rohamosan emelkedő gyermeklétszám és az oktató-nevelő munka védelme érdekében szükség volt újabb tantermekre. Ezért egy új kétszintes épületszárnyat építettek, melyet 1973. szeptember 1-jén adtak át. Ebben az időszakban a gyermeklétszám olyan gyorsan növekedett, hogy a bővítés ellenére a kétműszakos tanítást nem lehetett megszüntetni. Erre még akkor is szükség volt, amikor három év múlva az új szárnyra még egy emeletet építettek. 

Igazán kritikussá akkor vált a helyzet, amikor a tanévet 7 első osztállyal kellett indítani, ezért egy új iskola építésébe kezdtek, melyet 1984. szeptember 1-jén adtak át. 

Ezzel megkezdte működését a település második alapfokú oktatási intézménye: a Mártírok Úti Általános Iskola. 

Az új iskola hatalmas tornacsarnokkal, sportpályával, és 16 tanteremmel rendelkezett. 

A két iskolában közel 1100 gyermek tanult. A nyolcvanas évekig a településre minden vonatkozásban a fellendülés volt jellemző. 

A rendszerváltás után fordulat következett be a nagyvállalatok életében. Fokozatosan csökkentették a munkások számát, a megélhetés egyre nehezebbé vált a legtöbb család számára, s ez maga után vonta, hogy lényegesen kevesebb gyermek született a családokban Martfűn, és országos viszonylatban is. 

Az önkormányzat 1999-től folyamatosan felülvizsgálta közoktatási feladatellátásának helyzetét, melyet elsősorban a demográfiai változások, (csökkenő gyermeklétszám) valamint gazdasági szempontok (az önkormányzati források szűkülése) indokolták.

Ennek értelmében Martfű Város Önkormányzati Képviselő-testülete az államháztartásról szóló 1992. évi XXXVIII. törvény 90.§. /1. bekezdés c./ pontja alapján 2001. július 31-ei hatállyal általános iskoláit megszünteti és 2001. augusztus 01-jei hatállyal létrehozza a Városi Általános Iskolát, amely intézmény 2004. április 26-án felvette a József Attila nevet. 2007-ben, a további oktatáspolitikai, demográfiai, gazdasági változásokra válaszul az önkormányzat az általános iskola és a középiskola összevonásáról határozott. A két intézmény ettől kezdve egységes iskolaként működött Damjanich János Általános Iskola, Gimnázium, Szakképző Iskola és Kollégium néven, melyhez tagintézményként csatlakozott a mezőhéki Páldi János Általános Iskola, néhány tanulójával. 2011 augusztusától ketté vált az összevont intézmény József Attila Általános Iskolára és Damjanich János Szaképző Iskola, Gimnázium és Kollégiumra.
1.3. Alapító okirat


 Az intézmény fő adatai

Az intézmény neve:
JÓZSEF ATTILA Általános Iskola, 






Székhelye:

5435 Martfű, Május 1út 2.


Telefon: 

56/450-025 



Az intézmény OM azonosítója:
201511


Telephelye/ Tagintézménye:
5453 Mezőhék, Mártírok út 9/B.

          Az intézmény típusa:
általános iskola 8 évfolyammal működő nevelési-                  oktatási intézmény


A felvehető maximális létszám:
720 fő

         Működési területe: 
Martfű Város és Mezőhék Község közigazgatási területe, valamint közoktatási vonzáskörzete   

  
Az intézmény alapítási éve: 
2011. 


  Az intézmény közvetlen jogelődje:
Damjanich János Általános Iskola, 



Gimnázium, Szakképző Iskola és 



Kollégium


 Az alapítói jogokat gyakorló szerv: 
Martfű Város Önkormányzatának 


Képviselő testülete 5435 Martfű, 

Szent István tér 1.

        Fenntartó: 



Közoktatási feladatokat ellátó

intézményfenntartó társulás keretében:

· Martfű Város Önkormányzatának Képviselő-testülete

5435 Martfű, Szent István tér 1.

· Mezőhék Község Önkormányzatának Képviselő-testülete

5453 Mezőhék, Felszabadulás út 1.

       Irányító szerve:



Martfű Város Önkormányzatának 

Képviselő testülete 5435 Martfű, 

Szent István tér 1.

1.3.1.Az intézmény alapfeladata, tevékenységei
1.3.2.  A TEVÉKENYSÉGEK FELSOROLÁSA A TEOR 2005 ALAPJÁN

Tevékenység: OKTATÁS

80 OKTATÁS

801224

Nappali rendszerű általános műveltséget megalapozó oktatás 1-8. évfolyamon

801225

Sajátos nevelési igényű tanulók nappali rendszerű általános műveltséget megalapozó általános iskolai nevelése, oktatása, a KT. 121.§ 29. pontja alapján


852011

Általános iskolai tanulók nappali rendszerű nevelése, oktatása, 




és gyógytestnevelésre utasított tanulók ellátása (1-4. évfolyam)


852021

Általános iskolai tanulók nappali, rendszerű nevelése, oktatása, 




és gyógytestnevelésre utasított tanulók ellátása (5-8. évfolyam)


852012
Sajátos nevelési igényű általános iskolai tanulók nappali rendszerű            nevelése, oktatása (1-4. évfolyam)


852022
Sajátos nevelési igényű általános iskolai tanulók nappali rendszerű   nevelése, oktatása (5-8. évfolyam)


855911

Általános iskolai napközi otthoni nevelés


855912

Sajátos nevelési igényű tanulók napközi otthoni nevelése


855914

Általános iskolai tanulószobai nevelés


855915

Sajátos nevelési igényű tanulók általános iskolai tanulószobai nevelése


562913

Iskolai étkeztetés
1.4.Az intézmény jogállása

Az intézmény jogi személy. Részben önállóan gazdálkodó, teljes jogkörrel rendelkező költségvetési szerv. Pénzügyi-gazdasági feladatait Martfű Város Önkormányzatának Kincstára az intézménnyel kötött megállapodás alapján látja el. A mezőhéki iskolai tagintézmény, fenntartási költségeinek állami normatíván felüli részét Mezőhék Önkormányzata fedezi.

A József Attila Általános Iskola és a Páldy János ÁMK Iskolai Intézményegység jogutódja.

Használója: József Attila Általános Iskola

1.4.1. Az intézményi feladat ellátását szolgáló önkormányzati vagyona

Martfű, Május 1. út 2. szám alatti ingatlan
helyrajzi száma: 380

Az intézmény leltárában szereplő eszközök.

Tulajdonosa: Martfű Város Önkormányzata

1.4.2. Az intézmény vagyonának felhasználása

Az intézmény rendelkezésre álló vagyontárgyakat (helyiségek és más eszközök) elsősorban az alaptevékenység biztonságos ellátására kell használni, azonban az alapfeladatok körébe nem tartozó tevékenységre is felhasználhatók, (pl. felnőttképzési tevékenység) az intézmény bevételeinek növelése érdekében.

Az igazgató megbízási rendje

Az igazgató megbízása a Közalkalmazottak Jogállásáról szóló 1992. évi XXXIII. Törvényben foglaltak szerint történik.

Az intézmény irányítása

Az intézmény szakmai tekintetben önálló. Szervezetével és működésével kapcsolatban önállóan dönt olyan ügyekben, amelyet jogszabály nem utal más hatáskörbe. Az intézmény irányítása a hatályos jogszabályok alapján történik.

Az intézmény önálló bankszámlával nem rendelkezik, pénzforgalmi alszámláját Martfű Város Önkormányzatának Kincstára kezeli.
2.Az iskola szervezeti felépítése

  igazgató


igazgatóhelyettes







alsós munkaközösség-vezetők









alsós nevelők







felsős munkaközösség-vezetők









felsős szaktanárok







DÖK munkáját segítő tanár,






ifjúságvédelmi felelős,






szabadidő szervező






titkárság/gazdasági dolgozó







technikai személyzet







tagintézmény nevelői

3. Helyzetfelmérés, elemzés

3.1. Az iskola tanulói - iskolahasználók köre
· Az alapfokú iskolahasználók helyi tanulók, ám évek óta a környező településekről is jár jó néhány tanuló (Mezőhék, Kengyel, Rákócziújfalu) az iskolába.

· A tanulók szülei között nagyarányú a munkanélküliség, a leszázalékolás (rokkantnyugdíjas), alacsony iskolai végzettség, sok családra jellemző a hátrányos szociális helyzet.

· Sok tanuló csonka családban él, igen magas a nagycsaládosok aránya.

Az iskolahasználók (elsősorban a szülők) elvárásai:

· Teremtse meg gyermekük számára alapvető képességei, készségei fejlesztésével az elemi műveltségbeli alapok feltételrendszerét.
· Ismertesse meg – életkori sajátosságainak figyelembevételével - különböző tanulási stratégiákkal, tanítsa meg tanulni.

3.2. Az iskola személyi feltételei 

Az intézmény szakos ellátottsága 100 %-os. A munkát egy igazgató és egy igazgatóhelyettes irányítja. A pedagógusok továbbképzése folyamatos, nevelőtestületünk tagjai nyitottak az újra. Iskolánk dolgozói élen járnak az innovációs tevékenységekben, s a kor követelményeinek megfelelően az oktató és nevelőmunkát rendszergazda is támogatja. Az iskolai könyvtárban 1 fő látja el a mindennapi munkát.

A gyerekeket és pedagógusokat 1 fő szabadidő-szervező, 1 fő diákönkormányzatot segítő pedagógus és 1 fő gyermek- és ifjúságvédelmi felelős segíti. Az iskolatitkár, gazdasági ügyintéző és adminisztrátor közvetlen kapcsolatban állnak az iskola használóival. Az intézmény folyamatos karbantartását 1 fő látja el. 4 takarító tartja folyamatosan tisztán az iskola épületét.

3.3. Az iskola tárgyi feltételei
3.3.1. Az iskola épületei:  

· épületek

· tornacsarnok

Az általános iskola épületegyüttese 2005-ben került felújításra. Ekkor történt meg a homlokzat szigetelése és festése, nyílászárók cseréje, a fűtés és a vizesblokkok korszerűsítése.

Az iskola udvarán a sportolási lehetőséget salakos és bitumenes pályák, futópálya segíti, az alsó tagozatos gyerekek számára játszótér áll rendelkezésre. Ez utóbbi fokozott figyelmet kap, hiszen állandóan biztosítani kell a hibátlan eszközöket a balesetveszély elkerülése érdekében.

A technika tantárgy oktatására az udvaron kialakított helyiség áll rendelkezésre. A tanulók kerékpárjainak elhelyezését a belső udvaron oldjuk meg.

A tantermek száma 23, ebből szaktanterem 3, (1 kémia, 2 számítástechnika terem) a többi tanterem osztott feladattal működik, a következők szerint:

· 12 tanterem (alsó tagozatosok)

· 1 matematika tanterem (19.)

· 1 magyar tanterem(17.)

· 1 történelem tanterem (18)

· 1 rajz tanterem (20)

· 1 biológia tanterem(15)

· 1 földrajz tanterem(16)

· 1 német  tanterem(12)

· 1 angol tanterem(11)

· 1 kémiai szaktanterem (5)

· 2 számítógépterem (7/8)

· 1 könyvtár (13)

· 1 tornaterem (6)

· 1 tornaszoba (9)

Kiszolgáló helységek

· 4 öltöző (testnevelés órához)

· 2 tornaszertár 

· 1 kémiaszertár 

· 1 fizikaszertár 

· 1 szerverszoba 

· 1 Orvosi szoba 

· 1 Ebédlő (150 férőhelyes, az ebédlőben üzemel a büfé)

· 1  nagytanári (40 férőhelyes)

· 2 kistanári (4-4 férőhelyes)

· 1 Igazgatói iroda

· 2 titkársági iroda

· 1 dohányzó

· 1 hőközpont  

Ezekben megfelelő eszközök szolgálják az oktató-nevelő munkát. Az I. emeleten a tantermek mellett tanári szoba, a titkárság és az igazgatói iroda található, a II. emeleten szintén biztosított a tanárok felkészülése a megfelelő tanári helyiségben.

Az épületben ebédlő található, amely biztosítja az alsósok, a napközisek és a menzások megfelelő kulturált étkeztetését. 

A héki tagintézmény állaga kiemelkedően jó, a XXI. századnak megfelelő épülettel, berendezéssel a néhány évvel ezelőtti sikeres pályázatnak köszönhetően.

Egyedül a sportudvar és a játszótér rendbetétele nem történt meg mind a mai napig (az önkormányzatnak nincs erre forrása), pedig nagyon szükséges lenne, mind a tanulók, mind az óvodások számára.

20+1 komoly teljesítményű tanulói illetve tanári gép áll a színvonalas oktatás szolgálatában.

3.3.4. Az oktató-nevelő munkát, a szabadidős tevékenységet segítő egységek
Könyvtár: az oktatást, a művelődést 36000 kiadvány (kézi könyvek, kötelező olvasmányok, szótárak, lexikonok, enciklopédiák, szépirodalmi művek), és közel 1000 elektronikus dokumentum  (CD, DVD, videofilm) segíti.

· a könyvállomány nyilvántartása és kölcsönzése számítógépen történik

· a zenehallgatást Hifi torony (CD lejátszó, magnó, rádió), hanghordozós lemeztár (CD és DVD) teszi lehetővé.

A tanulóknak lehetőségük van a könyvtárban is számítógépet használni, (internet, elektronikus adathordozók)

Konditerem, kondiszoba: az általános erőnlét, a fizikai állapot fejlesztését segítő eszközökkel, felszerelésekkel (súlyzók, erősítő berendezések, futópad, szobakerékpárok

Az iskola titkárságainak eszközállománya megfelelő a kor követelményének.

· fénymásoló

· könyvkötő, 

· spirálozó, 

· iratmegsemmisítő,

· nyomtató

· számítógépek - táblázatkezelő, szövegszerkesztő, adatnyilvántartó szoftverek, internet-kapcsolattal

· telefonközpont (fax, üzenetrögzítő)

Gazdasági iroda:
· fénymásoló

· telefon

· számítógépek - adatnyilvántartó (MÁK) szoftverek

· nyomtatók

· írógép

Orvosi szoba:

· a törvényi előírásoknak megfelelő eszköz és felszereléssel vannak ellátva
4. NEVELÉSI PROGRAM

4.1. Pedagógiai alapelveink
Iskolánk hitvallása:

"Olyan nyugodt légkörű, barátságos, a hagyományait őrző és arra építő, alapfeladatait magas színvonalon ellátó iskolát szeretnénk, ahol a szülő, a pedagógus és a gyermek együttműködése által biztosítható az egyéni képességek kibontakoztatása és a tanulók személyiségének fejlesztése." 

Pedagógia alapelvünk, hogy:

· Iskolánk nevelő-oktató munkájában a demokratizmus, a humanizmus, az egyén tisztelete, a lelkiismereti szabadság, a személyiség fejlődése, az alapvető közösségek (család, nemzet, az európai nemzetek közösségek) együttműködésének kibontakoztatása, a nemzetek, nemzetiségi, etnikai csoportok és a nemek egyenlősége, a szolidaritás és a tolerancia értékei hatják át a tanítási-tanulási folyamatokat.

· Alapvető jelentőséget tulajdonítunk a kulcskompetenciák kialakításának, minden segítséget megadunk ahhoz, hogy tanítványaink elsajátítsák az élethosszig tartó tanulás alapjait, valamint a folyamatot megkönnyítő képességeket, készségeket, és kompetenciákat: a szövegértési-szövegalkotási, matematikai-logikai, idegen nyelvi valamint az infokommunikációs technológiákat.

· A nevelés két alapvető tényezője: a pedagógus és a növendék egyenrangú félként vesz részt a folyamatban, közöttük aktív kapcsolat van.

· Pedagógiánk elfogadott alapelve a komplexitás elve, azaz annak állandó figyelembevétele, hogy a nevelés során biológiai, fiziológiai, pszichológiai és társadalmi törvényszerűségek hatásával kell számolnunk.

· Az iskola valamennyi dolgozója és tanulója kölcsönösen tiszteletben tartja egymás emberi méltóságát.

· Minden iskolai tevékenységünket- az oktatás és nevelés terén egyaránt a gyermekek okos szeretete hatja át.

· Iskolánk a fiatalokat felkészíti az önálló ismeretszerzésre és önművelésre, ennek feltétele a tanulási képességek és szilárd alapképességek kialakítása.

· A tanulás szervezésében, tervezésében és irányításában a tevékenység-központú tanítási gyakorlatot honosítjuk meg, mely életszerű helyzetek teremtésével alkalmat nyújt konkrét élmények és tapasztalatok gyűjtésére.

· Az egyéni szükségletek szerint megfelelő feltételeket nyújtunk gyermekeinknek a tanulási esélyegyenlőség megteremtéséhez.

· A kompetencia alapú oktatás során az ismereteket-készségeket és attitűdöket kölcsönhatásban fejlesztjük.

· Iskolánk segíti a világban való eligazodást az idegen nyelvek oktatásával.

· Az általános társadalmi modernizációt követve lépést tartunk az informatikai forradalommal.

· A nevelési-oktatási folyamatokban következetes „emberléptékű” követelményeket támasztunk.

· Segítünk diákjainknak észrevenni és értékelni a jót – megelőzni és felismerni a rosszat.

· Törekszünk az emberek közötti érintkezés, a kommunikáció elfogadott normáinak és helyes formáinak kialakítására.

· Reális önismeret és életszemlélet kialakításával segítjük a megfelelő továbbtanulási irány, illetve pálya kiválasztását.

· A kommunikációs- és viselkedéskultúra elsajátíttatásával kialakítjuk a tárgyi és személyes világunkban való eligazodás képességét.

· Alapvető értéknek tekintjük a szűkebb és tágabb hazához való kötődés érzését, környezetünk megismerésének és megóvásának igényét.

· A NAT valamennyi műveltségi területe szolgálja a kulcskompetenciák fejlesztését: a magyar nyelv és irodalom, az élő idegen nyelv, a matematika, az ember és társadalom, ember a természetben, földünk-környezetünk, művészetek, az informatika, az életviteli és gyakorlati ismeretek, testnevelés és sport.

4.2.Az iskolánkban folyó nevelő-oktató munka pedagógiai céljai
Pedagógiai tevékenységünk célja mindazoknak az intellektuális és emberi – erkölcsi értékeknek a kialakítása tanítványainkban, amelyek birtokában úgy tudják egyéni boldogulásukat megteremteni, hogy az egyben a szűkebb és tágabb közösségük javát is szolgálja.

Tantestületünk célja, hogy a kötelező iskolázás szakaszai: a kezdő, a bevezető, az alapozó, a fejlesztő szakasz, amelyeknek a folyamaton belül a NAT által pontosan körülhatárolt funkcióját érvényesítsük.

Célunk az alapfokú nevelés-oktatás kezdő, bevezető és alapozó szakaszában, hogy: 
· az iskolába lépő kisgyermekben óvjuk és fejlesszük a megismerés, a megértés és a tanulás iránti érdeklődést és nyitottságot;
· átvezessük a gyermeket az óvoda játékközpontú tevékenységeiből az iskolai tanulás tevékenységeibe,
· fogékonnyá tegyük a tanulót saját környezete, a természet, a társas kapcsolatok, majd a társadalom értékei iránt,

· teret adjunk a gyermekjáték- és mozgás iránti vágyának,

· segítsük a gyermek természetes fejlődését, érését,

· a tanítási tartalmak feldolgozásának folyamatában elemi ismereteket közvetítsünk, alapvető képességeket és alapkészségeket fejlesszünk,
· tanulóink társas kapcsolatait hassa át az egymás iránti tisztelet, fogadják el a szabályokat és megállapodásokat, alkalmazzák a kulturált együttélés normáit, tudjanak együttműködni másokkal,

· a gyerekek szeressék és óvják természeti környezetüket,

· tanítványainkban az olvasás iránti kedvet kialakítsuk és fenn is tartsuk,

· diákjainknál mélyrehatóan alapozzuk meg az alapkészségek elsajátítását.
Célunk a nevelés-oktatás fejlesztő szakaszában, hogy

· pedagógusaink folytassák az előző szakaszok nevelő-oktató munkáját, a képességek, készségek, fejlesztését,

· tanáraink figyelembe vegyék, hogy 12 - 14 éves kortól (serdülőkor kezdete) a tanulók ismeretszerzési folyamatában előtérbe kerül az elvont fogalmi és az elemző gondolkodás,

· pedagógusaink a tanulók alapkészségeinek kialakítását (írás, értő olvasás, számolás, beszéd) és differenciált fejlesztését kiemelt feladatként kezeljék,
· a különböző érdeklődésű, eltérő értelmi, érzelmi, testi fejlettségű, képességű, motivációjú, szocializáltságú, kultúrájú gyerekeket - érdeklődésüknek, képességüknek és tehetségüknek megfelelően készítsük fel a továbbtanulásra,
· a tanulókat érdeklődésüknek, képességüknek és tehetségüknek megfelelően készítsük fel a társadalomba való majdani beilleszkedésre,

· megalapozzuk a felkészülést a jogok és kötelességek törvényes gyakorlására,

· magas színvonalú és sokrétű ismeretátadással fejlesszük a tanulók önálló problémamegoldó képességét, készségét és a kreativitását,
· a tanítási - tanulási folyamat strukturált tudást közvetítsen: az ismeretek megszerzésének a megértés, az alkalmazás és magasabb műveleti szintű alkalmazás képessége alakuljon ki,

· tudatosítsuk a gyermekben a szűkebb és a tágabb környezetből megismerhető erkölcsi értékeket, megerősítsük a humánus magatartásmintákat, pozitív szokásokat, és a gyermek jellemét formálva a személyisége kiteljesedjen,

· segítsük diákjainkat abban a folyamatban, amelyben művelt emberré, szabad és gazdag személyiséggé, felelős polgárrá, tisztességes és emberséges alkotásra és boldogságra képes emberekké válhatnak,
· tanítványainkat elégedett, magabiztos, optimista és felelősséget vállaló emberekké neveljük,
· az emberismeret, az etika alapfogalmainak értelmezési kereteinek bemutatásával hozzájáruljunk a tanulók önismeretének elmélyítéséhez,
· a tevékenységre neveljünk (tanulás, munka, közéleti- és szabadidős tevékenyegek), a képességeket fejlesszük (értelmi, érzelmi, akarati és testi, a nyelvi-kommunikációs, a matematikai, a természettudományos; a történeti, társadalmi, politikai, az esztétikai, a szomatikus és a technikai nevelés területei),
· fejlesszük a tanulókban azokat a képességeket, készségeket, amelyek a környezettel való harmonikus, konstruktív kapcsolathoz szükségesek,

· a tanulási tevékenységek közben és a tanulói közösségben való élet során a tanulók önismeretét, együttműködési készségét, akaratát, segítőkészségét, szolidaritásérzését, empátiáját fejleszteni,

· a nevelési folyamat gyakorlati módon igazolja a megbízhatóság, becsületesség, szavahihetőség értékét,
· jellemezze munkánkat egyfelől a következetes követelés és igényesség, másrészt a tanulók jogainak, emberi méltóságának tiszteletben tartása, a velük szemben megnyilvánuló pedagógiai tapintat, bizalom, megértés, türelem, igazságosság,

· a pedagógiai munkánk középpontjában a személyre szóló fejlesztés álljon,

· a tárgyi tudás mellé a gyermekek megszerezzék mindazokat az együttműködési, kommunikációs képességeket is, amelyek segítségével tudásukat önmaguk és mások számára is hasznosítani tudják,

· a gyermekekben alakuljon ki a reális önértékelés képessége, a teljesítmény- és a sikerorientált beállítódás, az egészséges önbizalom és a kockázatvállalás bátorsága,

· a „tanulás tanulása" és az önálló ismeretszerzés képessége kialakuljon, minden egyénnek számára elérhetővé váljon,

· az informatika alkalmazása és az idegen nyelvek tanulása iránti igény fejlesztése is hozzájáruljon az alapműveltségük kialakulásához,

· kialakítsuk az egyéni életélés kultúráját, a konstruktív életvezetés képességét,
· ismerjék és alkalmazzák tanítványaink a közösségi együttélés pozitív magatartásformáit,
· tanulóink, képesek legyenek az asszertív (egészségesen önérvényesítő) viselkedésre, ugyanakkor tanúsítsanak önuralmat, toleranciát másokkal szemben.
4. 3. Az iskolánkban folyó nevelő - oktató munka pedagógiai feladatai

Feladatunk a nevelő-oktató munka kezdő, bevezető és alapozó szakaszára, hogy:
·  a pedagógiai munkánk középpontjában a személyre szóló fejlesztés törekvése álljon,

· a tanulásszervezés meghatározó szempontja a tanulók aktivitásának optimális kibontakoztatása legyen,

· megalapozzuk a tanuláshoz való pozitív viszonyt (attitűd),

· a tanulói kíváncsiságra, érdeklődésre épített motivációval fejlesszük a kisgyermekben a felelősségtudatot, a kitartás képességét, és előmozdítsuk érzelemvilágának gazdagodását,

· megalapozzuk a tanulási szokásokat és módszereket,
· támogassuk az egyéni képességek kibontakozását,
· az oktatási folyamatban alkalmazzuk az együttműködő (kooperatív) tanulás technikáit, formáit,

· a tanulásszervezés fő elve és teendője a tanulókhoz optimálisan alkalmazkodó differenciálás legyen a feladatok kijelölésében, azok megoldásában, a szükséges tanári segítésben, az ellenőrzésben, az értékelésben,

· a tanuló közreműködjön a tanulási nehézségekkel való megküzdés folyamatában,

· pedagógusaink törődjenek azoknak a hátrányoknak a csökkentésével, amelyek a gyermekek szociális-​kulturális környezetéből vagy eltérő ütemű éréséből fakadnak,

· tudatosítsuk a gyermekekben a szűkebb és a tágabb környezetből megismerhető értékeket,

· megerősítsük a konstruktív magatartásformákat, szokásokat,

· a gyermek jellemét formálva szolgáljuk a személyiségének érését.
Feladatunk a nevelés- oktatás fejlesztő szakaszára, hogy
· fejlesszük a tanulókban azokat a képességeket, készségeket, amelyek a természeti, társadalmi és emberi környezettel való harmonikus, építő kapcsolatokhoz szükségesek,

· az aktív tanulási tevékenységek (kooperatív tanulási technikák) közben fejlesszük a tanulók önismeretét, együttműködési készségét, akaratát, segítőkészségét, szolidaritásérzését, empátiáját, toleranciáját,

· olyan helyzeteket teremtsünk, amelyekben a tanuló gyakorlati módon igazolhatja megbízhatóságának, becsületességének, szavahihetőségének értékét,

· tudatosítsuk a tanulókban a közösség demokratikus működésének értékét és jellemzőit,

· tisztázzuk diákjainkban az egyéni és közérdek, a többség és kisebbség fogalmát, és ezek fontosságát a közösséghez, illetve egymáshoz való viszonyulásban,

· felelősen alakítsák ki saját természeti, társadalmi és emberi környezetüket,

· fejlesszük a test és a lélek harmóniáját,

· elősegítsük a szocializáció folyamatainak kialakulását tanítványainkban,

· diákjaink az elemi műveltség alapjait lerakják, elmélyítsék,

· a tanulók a különböző tanulási stratégiákat és módszereket elsajátítsák,   

· a tanulók kapjanak folyamatos visszajelzést a tanulmányi teljesítményükről és magatartásuk minősítéséről,

· adaptív tanulásszervezéssel hasznosítsuk a számítógépet, s az info-kommunikációs technikákat.

4. 4.Az iskolánkban folyó nevelő - oktató munka pedagógiai eljárásai

 (l-8. évfolyam)

Vállalt feladataink- kiemelten a különböző kompetenciák fejlesztése - sikeressége érdekében a következő eljárásokat alkalmazzuk:
· fokozatosan átvezetjük a gyermeket az óvoda játékközpontú cselekvéseiből az iskolai tanulás tevékenységeibe,
· mintákat adunk az ismeretszerzéshez, a feladat- és problémamegoldáshoz,

· megalapozzuk a tanulók egyéni tanulási módszereit és szokásait,

· a drámapedagógia eszköztárának alkalmazásával megvalósítjuk, hogy tanulóink értelmi és érzelmi intelligenciája elmélyüljön és gazdagodjon,

· az értékelés és önértékelés képességét fejlesztjük, tudatosítjuk az együttműködés értékét a családban, a társas kapcsolatokban, a barátságban, a csoportban,

· a tanulási stratégiák megválasztásában kitüntetett szempontnak tekintjük az életkori jellemzőket, 
· a napközi otthonos neveléssel és oktatással - a nem szakrendszerű oktatásra alapozva - egységes keretbe foglaljuk a tanulók egyéni képességéhez igazodó fejlesztés teljes folyamatát, ezzel biztosítjuk a tanulóknak a pihenés, a kikapcsolódás, a szórakozás és a testmozgás lehetőségét,

· törekszünk a tanulók kreativitásának fejlesztésére, az írásbeliség és a szóbeliség egyensúlyára, a diákok egészséges terhelésére, az érési folyamatuk követésére, személyre szóló, fejlesztő értékelésre,
· megismertetjük és gyakoroltatjuk a gyerekekkel a helyes magatartásformákat, 
· megalapozzuk a tapasztalati ismereteket, a felfedezés lehetőségét biztosítjuk, a differenciált fejlesztést előtérbe helyezzük, a művészeti, a gyakorlati és a közismereti készségek fejlesztését egyensúlyba helyezzük, 
· fokozatosan kialakítjuk,bővítjük az együttműködésre építő kooperatív-interaktív tanulási technikákat és a tanulásszervezési módokat,

· növeljük a tanulók aktív részvételét igénylő ismeretszerzési módok arányát (megfigyelés, kísérlet, új információs és kommunikációs technikákat alkalmazó anyaggyűjtés, modellezés, szerepjáték stb.) építünk a tanulók kíváncsiságára és a rendszerezett ismeretek iránti igényükre,

· a szocializációs folyamatokat segítjük elő azzal, hogy az érzelem, az értelem és a cselekvés összefüggését tudatosítjuk, az erkölcsi meggyőződés és az erkölcsi cselekvés kívánatos összhangját felismertetjük, az állampolgári ismeretek gyakorlati értelmezésével a mindennapi életvitellel összefüggő praktikus tudást nyújtunk,

· biztosítjuk, hogy a tanulók a megszerzett tudásukat valóságos feladatok, problémák megoldásában, konfliktusok kezelésében is alkalmazzák, döntésképességüket szervezett gyakorlatokban és spontán élethelyzetekben is érvényesítsék,

· az iskolában folyó nevelő – oktató munka ellenőrzését a minőségbiztosítási rendszerben meghatározott rend szerint, funkciójuknak megfelelően végezzük el a diagnosztikus, a formatív és szummatív méréseket.
4.5.Az iskolánkban folyó nevelő - oktató munka pedagógiai eszközei

Nevelő hatású pedagógiai eszközeink segítségével a következő célokat kívánjuk elérni:

· minden gyermek számára biztosítunk képességeinek, érdeklődésének illetve távolabbi céljainak megfelelő programokat, tevékenységi formákat,
· a tanulási stratégiák megválasztásában és a taneszközök használatában kitüntetett szempont számunkra az életkori jellemzők figyelembe vétele,
· személyes példamutatással neveljük gyermekeinket toleranciára, a másság elfogadására, empátiára, az emberi jogok tiszteletben tartására,
· a mentális képességek céltudatos fejlesztésével, az önálló tanulás és az önművelés megalapozását, gyakoroltatását kívánjuk elérni,

· az iskolai tanulás folyamatában a gyakorlatközpontúság, az életvitelhez szükséges alkalmazható tudást gyarapítjuk, a problémamegoldó gondolkodás fejlesztését érvényesítjük,

· megismerjük és alkalmazzuk a szociális, életviteli és környezeti kompetencia fejlesztésére kidolgozott tanulói és tanári eszközrendszert, az SDT kínálta lehetőségeket,
· a diagnosztikus és formatív mérések mérőeszközeit iskolai szinten készítjük el, illetve választjuk ki, a szummatív tesztek elkészítéséhez megyei illetve országos standardizált mérőeszközöket alkalmazunk,
· nevelési célzatú (nyílt és zárt) csoportfoglalkozásokat szervezünk a nevelési problémák megbeszélésére, kezelésére,

· a nevelési - oktatási eljárások pedagógiai eszközeit a kooperatív technikákkal ötvözzük: a meggyőzés, a felvilágosítás, a tudatosítás módszerei, a tevékenység megszervezésére,valamint a magatartásra ható módszereket alkalmazzuk. A felsoroltak részletes kidolgozására a Pedagógiai Program Értékelés fejezetében került sor.

4.6. Az iskola az oktatási és nevelési céljai megvalósítását segítő tanítási órán kívüli tevékenységek

· Diákönkormányzatok


A tanulók és tanulóközösségek érdekeinek képviseletére, a tanulók tanórán kívüli, szabadidős tevékenységének segítésére az iskolában diákönkormányzat működik.  Az iskolai diákönkormányzat munkáját 5-8. osztályban megválasztott küldöttekből álló diákönkormányzati vezetőség irányítja. A diákönkormányzat tevékenységét az iskolaigazgató által megbízott nevelő segíti.

· Napköziotthon,  tanulószoba 

A közoktatási törvény előírásainak megfelelően, - ha a szülők igénylik és az intézmény fenntartója biztosítja, akkor -  az iskolában tanítási napokon 1-8. évfolyamokon napköziotthon, az 5-8. évfolyamokon tanulószoba is működik.  A tanítási szünetekben a munkanapokon összevont napköziotthoni csoport üzemel, ha ezt a szülők legalább 10 gyermek számára igénylik. 

· Diákétkeztetés 
A napköziotthonba felvett tanulók napi háromszori étkezésben részesülnek (tízórai, ebéd, uzsonna). A napközibe nem járó tanulók számára – igény szerint – ebédet biztosít az intézmény, a fenntartó által megállapított étkezési, térítési díj ellenében. 

·    Tehetséggondozó és felzárkóztató foglalkozások. 


Az egyéni képességek minél jobb kibontakoztatását, a tehetséges tanulók gondozását, valamint a gyengék felzárkóztatását az egyes szaktárgyakhoz kapcsolódó tanórán kívüli tehetséggondozó és felzárkóztató foglalkozások segítik. 


Az 1-6. évfolyamon az egyes tantárgyakból gyenge teljesítményt nyújtó tanulók képességeinek fejlesztésére osztályonként heti egy-egy felzárkóztató órát szervezünk magyar nyelv és matematika tantárgyakból. A 7-8. évfolyamokon a továbbtanulás, a középiskolai felvétel elősegítésére a gyenge eredményt elérő tanulók részére felzárkóztató, a jó eredményt elérő tanulók részére tehetséggondozó órákat tartunk heti 1-1 órában magyar nyelv és matematika tantárgyakból. További tehetséggondozó foglalkozásokat indítunk 7-8. évfolyamon idegen nyelvből heti egy órában a kötelező tanórai foglalkozásokon túl. Egyéb tehetséggondozó és felzárkóztató foglalkozásokról a felmerülő igények és az iskola lehetőségeinek figyelembevételével minden tanév elején az iskola nevelőtestülete dönt. 

·    Szakkörök

   A különféle szakkörök működése a tanulók egyéni képességének fejlesztését szolgálja.  A szakkörök jellegüket tekintve lehetnek művésziek, technikaiak, szaktárgyiak, de szerveződhetnek valamilyen érdeklődési kör, hobby alapján is.  A szakkörök indításáról - a felmerülő igények és az iskola lehetőségeinek figyelembevételével – minden tanév elején az iskola nevelőtestülete dönt. Szakkör vezetését olyan felnőtt is elláthatja, aki nem az iskola dolgozója. Felmerülő igény esetén, térítés ellenében az iskola megszervezi és biztosítja különféle szakkörök működését.

·    Énekkar

Az iskola jó hangú, érdeklődő tanulói számára szerveződik. Működésével színesebbé, színvonalasabbá tehetjük iskolai rendezvényeinket, ünnepi műsorainkat, a város kulturális eseményeit.

·    Versenyek, vetélkedők, bemutatók 

      A tehetséges tanulók továbbfejlesztését segítik a különféle (szaktárgyi, sport, művészeti stb.) versenyek, vetélkedők, amelyeket az iskolában évente rendszeresen szervezünk. A legtehetségesebb tanulókat az iskolán kívüli versenyekre is felkészítjük. A versenyek, vetélkedők megszervezését, illetve a tanulók felkészítését a szakmai munkaközösségek, és azok tanárai végzik. 

·    Tanulmányi kirándulások, táborok 


Az osztályfőnökök az osztály számára, a munkaközösségek az iskolai tanulók számára kirándulást szervezhetnek évente egyszer a hatékonyabb oktató-nevelő munka érdekében. A kirándulásokon való részvétel önkéntes, a felmerülő költségeket a szülőknek kell fedezniük. Valamennyi évfolyamon tanítási napon, egynapos kirándulást szervezünk,  A nyári szünetben a szülők részéről fölmerülő igény esetén vándor - álló- és szaktárgyi táborokat is megszervez az iskola. 

· Múzeumi, kiállítási, könyvtári és művészeti előadáshoz kapcsolódó foglalkozások 


Egy-egy tantárgy néhány témájának feldolgozását a követelmények teljesítését szolgálják a különféle közművelődési intézményekben, illetve művészeti előadásokon tett csoportos látogatások. Az e foglalkozásokon való részvétel - ha az költséggel is jár – önkéntes. A felmerülő költségeket a szülőknek kell fedezniük. 

· Szabadidős foglalkozások 


A szabadidő hasznos és kulturált eltöltésére kívánja a nevelőtestület a tanulókat azzal felkészíteni, hogy a felmerülő igényekhez és a szülők anyagi helyzetéhez igazodva, különféle szabadidős programokat szervez pl.: túrákat, táborokat, színházlátogatásokat, mozi látogatásokat, klubdélutánokat, táncos rendezvényeket, stb. 


A szabadidős rendezvényeken való részvétel önkéntes, a felmerülő költségeket a szülőknek kell fedezniük. 

· Iskolai könyvtár 


A tanulók egyéni tanulását, önképzését, a tanítási napokon látogatható iskolai könyvtár segíti. A könyvtár, ahol tanulóink illetve az intézmény pedagógusai a gyűjtőkörnek megfelelő dokumentumok közül választhatnak. A könyvtár használata ingyenes.


A könyvtár alapvető célja, hogy elősegítse az intézményben folyó oktató-nevelő munkát, biztosítsa a szakmai munka színvonalának szinten tartását, fejlesztését, a gyerekek részére megfelelő irodalmat ajánljon és felkeltse az érdeklődést az olvasás, ismeretszerzés iránt.

· Az iskola létesítményeinek, eszközeinek egyéni vagy csoportos használata. 


A tanulók igényei alapján előzetes megbeszélés után lehetőség van arra, hogy az iskola létesítményeit, ill. eszközeit (pl. sportlétesítmények, stb.) a tanulók tanári felügyelet mellett használják. 

· Hit és vallásoktatás 


Az iskolában a területileg illetékes  bejegyzett egyházak az iskola nevelő és oktató tevékenységétől függetlenül hit- és vallásoktatást szervezhetnek.  A hit- és vallásoktatáson való részvétel a tanulók számára önkéntes. Az iskolai hit- és vallásoktatás rendje az SZMSZ-ben megtalálható.

· Művészeti alapiskolák 

A tánc és egyéb művészeti alapiskolák igény szerint lehetőséget nyújtanak tanulóink egyéni képességeinek sokoldalú fejlesztéséhez.

Az iskolában a legfőbb tevékenység a tanítási-tanulási folyamat. Ennek a folyamatnak az elsődleges színtere a kötelező tanórai foglalkozás. A KT szabályozza ezen foglalkozások időtartamát, óraszámát, a NAT pedig ezen belül az egyes műveltségi területek arányát.

A nem kötelező tanórai foglalkozásokon nyílik arra lehetőség, hogy az iskola alapelveit, célkitűzéseit, legfontosabb feladatait teljes egészében, a kötelező tanórai foglalkozásokkal szerves egységben el tudja látni.

Kiemelten fontos feladatnak tartjuk tanulóink tehetséggondozását, és felzárkóztatását. E cél megvalósítására lehetőséget biztosít tanulói számára iskolánk.

Tanulmányi versenyek

Kezdő, bevezető szakasz:
· Manó Tanoda

· Bendegúz

· Kis Vakond

· Mini Lük

· Matematika házi verseny 2 – 4. évfolyamon

· Alapműveleti matematika verseny

· Kisnyelvész 2 – 4. évfolyamon

· Szorzótáblaverseny 2. évfolyamon

· Zrínyi Ilona Matematika Verseny

· Tiszaföldvári Olvasási Verseny

· Ószőlői Matematika Verseny

· Ószőlői Szavaló Verseny

· Hermann Ottó Matematika Verseny

· Városi Környezetvédelmi Vetélkedő

· Népdaléneklő verseny

· Városi költészet napi szavalóverseny

· Mátyás Tudósai – angol és német nyelvi verseny

· Homoki Általános Iskola által megrendezett megyei vers- és prózamondó verseny

· II. Rákóczi Ferenc Általános Iskola (Szolnok) által megrendezett olvasó verseny

· Megyei Diákolimpia – Szolnok (ügyességi váltó verseny)

Alapozó, fejlesztő szakasz:

Testnevelés Munkaközösség

· Őszi Városi Duatlon Verseny

· Házibajnokságok (foci, röplabda, floorball )

· Mezei futóverseny

· Triatlon

· Úszóverseny

· Atlétika verseny

· Utcai futóverseny

Humán munkaközösség

· Bendegúz Levelezős Verseny

· ,, Szép Magyar Beszéd” országos szépkiejtési verseny

· Simonyi Zsigmond Kárpát – medencei Helyesírási Verseny

· Ladik Megyei médiaverseny

· Damjanich szavalóverseny

· Varga Katalin Gimnázium nyolcadikos szavalóversenye

· Városi Költészet Napi Szavalóversenye

· Megyei Zenei Vetélkedő

· Városi Rajzpályázat 

· Iskolai történelmi csapatverseny az 1848 – 1849. évi forradalom és szabadságharc tiszteletére

· Városi beszédíró verseny

Reál munkaközösség

· Megyei Bolyai Csapat Matematika Verseny

· Szegő Gábor Matematika Verseny

· Bendegúz Levelezős Verseny

· Megyei Bolyai Egyéni Matematika Verseny

· Ószőlői Matematika Verseny

· Zrínyi Ilona Matematika Verseny

· Széchenyi Krt. – i Ált. Isk. Matematika Versenye

· Hermann Ottó Biológia Verseny

· Madarak Fák Napi Vetélkedő

Nyelvi munkaközösség

a) Titok angol – német nyelvi verseny (területi, megyei, országos)
b) Házi verseny angolból, németből 4-8. évfolyamon

c) II. Rákóczi Ferenc Általános Iskola (Szolnok) német nyelvi versenye 5 – 6. osztályosoknak

d) Tiszaföldvári Nyelvi Verseny 4-8. évfolyamosoknak

e) Oxford Projectkészítő Verseny

f) Halloween vetélkedő

g) Márton Napi vetélkedő

h) Christmas Party – 3 – 6. évfolyamosok részére

i) Országos tanulmányi verseny 7-8. évfolyamosok részére – angol-német nyelvből

j) Debreceni Szoboszlói úti Általános Iskola által szervezett országos olvasási verseny angol nyelven

k) Hajnóczy József Gimnázium által szervezett angol és német nyelvi verseny 7-8. évfolyamosok számára

4.7. SZEMÉLYISÉGFEJLESZTÉSSEL KAPCSOLATOS FELADATOK
A személyiséget a biológiai tényezők és a környezeti, nevelési hatások- egymással szoros kölcsönhatásban-együttesen határozzák meg. A személyiség fejlődését három tényező befolyásolja: az öröklés, a környezet és a nevelés. Ezen tényezők között a legjelentősebb a nevelés- oktatás személyiségformáló hatása.

A személyiséggel kapcsolatos pedagógiai feladatokat négy területre bonthatjuk: 

a) az értelem kiművelése (kognitív kompetencia)

b) segítő életmódra nevelés (szociális kompetencia)

c) egészséges és kulturált életmódra nevelés (személyes kompetencia)

d) a szakmai képzés alapozása (speciális kompetencia)

Alapelveink tanulóink személyiségfejlesztése során:

· komplex személyiségfejlesztésre törekszünk

· igyekszünk minden tanítványunk személyiségszerkezetét megismerni, önismeretét fejleszteni, egymáshoz fűződő viszonyukat formálni

· igyekszünk alkalmazkodni az életkori pszichikus sajátosságokhoz

· tudatosan fejlesztjük a szociális (társas) kompetenciájukat, a pozitív szociális szokások kialakulását

· az iskola szakmai profiljának megfelelően az alkotó képesség kibontakoztatását előtérbe helyezzük 

· pedagógiai tevékenységünk alapja a tanuló, nevelő, szülő együttműködése

· megpróbáljuk tanulóink személyiségébe építeni a szociális kapcsolatok, a konstruktív életvezetés, és az emberi- természeti- társadalmi környezet alakításának képességét

· a különböző érdeklődésű, értelmi, érzelmi, testi fejlettségű és motivációjú gyerekeket felkészítjük a továbbtanulásra.

Céljaink a személyiségfejlesztés során:

· tevékenységrendszerünk minden eleme segítse tanulóink testi, értelmi, érzelmi, akarati és jellembeli tulajdonságainak harmonikus fejlődését,

· lehetőleg alakítsunk ki tanulóinkban sikerorientált beállítódást, 

· iskolánk adjon teret a sokoldalú iskolai életnek, az egyéni és csoportos tanulásnak, játéknak, munkának, fejlessze a tanulók együttműködési készségét, eddze akaratát,

· fejlesszük tanítványaink személyes képességeit: önkiszolgálás, önellátás, önkifejezés, önvédelem

· ismertessük meg diákjainkat a személyiségüket érintő negatív hatású viszonyokkal, életmóddal (pl.: káros szenvedélyek, elégtelen táplálkozás, mozgásszegény életmód)

· a demokratizmusra épülő nevelési stílus használata

· tanulóink emberi méltóságának tiszteletben tartása, velük szemben a tapintat, bizalom, megértés, türelem, és igazságosság elveinek érvényesítése

· az empátia képesség kialakításával növelni diákjainkban a másság elfogadását, a tolerancia kialakulását

Feladataink tanulóink személyiség fejlesztésében, hogy:

· segítjük felfedezni és fejleszteni minden tanulónkban a személyiségének értékeit

· keressük minden diákunkban az egyedit, a megismételhetetlent, támogatjuk őket önmaguk kiteljesedésében

· nevelési- oktatási folyamatokban fejlesztjük az érzékelés, észlelés, emlékezet, képzelet, gondolkodás képességét

· iskolánk valamennyi pedagógusa erősíti tanítványainkban azokat a személyiségjegyeket, melyek az értelem fejlesztéséhez szükségesek

· olyan iskolai életrendet alakítunk ki, melyben a tanulók biztonságban érezhetik magukat, a magatartási szabályok átláthatóak, kiszámíthatóak

· diákjaink személyiségébe beépítjük a jóléti modell központi kategóriáit: egészség, önmegvalósítás-alkotás, minőség mindenben, egyéni életélés kultúrája

· olyan személyiségeket formálunk, akik sokoldalú társas kapcsolatra képesek környezettudatos, egészséges életmódot tudnak kialakítani

· megismertetjük a gyerekekkel a harmonikus együttélés szabályait, annak napi gyakorlatát, követését.

Pedagógiai eljárások a személyiségfejlesztésben:

· a tanuló megismerési technikákat alkalmazzuk és tapasztalatainkat megosztjuk a kollégákkal és a szülőkkel

· megpróbálunk valós életszituációkat teremteni és ezzel segítjük az önálló, aktív, felelősségteljes személyiség kialakulását

· valamennyi pszichikus funkció működését fejlesztjük, de serdülő korban már a produktív gondolkodásra helyezzük a hangsúlyt, ezzel alapozzuk meg, hogy tanítványainkban a kreatív személyiségjegyek kialakuljanak

· az önálló tanulási stratégiák és módszerek kialakítására törekszünk, melynek megalapozására az alapozó szakasz nem szakrendszerű oktatásában kerül sor

· az életkori sajátosságoknak megfelelően próbálunk alkalmas szituációkat teremteni, melyek segítségével az önellátó és identitásvédő képességük fejlődik

· lehetőséget próbálunk teremteni minden korosztály számára ahhoz, hogy megfelelő művészeti (zenei, vizuális) élményhez jusson, melynek segítségével inspirációkat kaphat a művészi önkifejezésre

· követendő mintákat állítunk konfliktusok kezelésére

· arra törekszünk, hogy tanítványainkban kialakuljon a rendszeretet, az iskola, az osztályterem berendezéseinek rendben tartási igénye, az egészséges és kulturált étkezés, öltözködés, testápolás pozitív értékrendje

A személyiségfejlesztéssel kapcsolatos pedagógiai eszközök:

· Megpróbálunk olyan teszteket összeállítani, dramatikus játékokat alkalmazni tanítási óráinkon, szereplési alkalmakat teremteni melyek segítségével tanítványaink saját személyiségüket megismerhetik

· Tanítványaink magatartásában követjük a kompetenciaelemek fejlődését, ezzel segítve az önkritikával és kritikával való szembesülést

· Erősítjük diákjainkban a kreatív személyiség beállítódást azzal, hogy a tanulási folyamatokban az aktivizáló módszereket részesítjük előnyben

· Szakítunk a tekintélyelvű nevelési gyakorlattal és előtérbe helyezzük a demokratikus együttműködési elveket

· Olyan élményszerű, pozitív mintákat kínálunk diákjainknak, melyektől értékítéletük, szociális szokásaik közösségformáló, együttműködő, toleráns lesz

· Tanulóink személyiségfejlődése érdekében a következő módszereket is alkalmazzuk: beszélgetés, vita, véleménycsere, prezentációk, dramatizálás, interjúk, riportok, tablók készítése, sajtófigyelés, videofilmek megtekintése

· Nevelőtestületünk valamennyi pedagógusa elsajátítja a neveléssel összefüggő mérési-értékelési ismereteket és készségeket és azokat a megfelelő helyzetben alkalmazza.

4.8.Közösségfejlesztéssel kapcsolatos feladatok

A tanulói személyiségfejlesztésére irányuló nevelő és oktató munka iskolánkban egyrészt a nevelők és tanulók közvetlen személyes kapcsolata révén valósul meg, másrészt közvetett módon a tanulói közösség ráhatásán keresztül érvényesül.

· Kezdő-bevezető szakasz: 

A jól működő közösség kialakításának érdekében a következő tevékenységeket folytatjuk:

a) Pedagógus segítségével megismerjük egymást, szűkebb és tágabb környezetünket, az iskolai közösség szokásrendszerét.

b) Osztályszinten megemlékezünk: születésnapokról, névnapokról, anyák napjáról, Mikulás ünnepséget szervezünk, igény szerint osztálykirándulást is.

c) Iskolai szinten minden évben karácsonyi ünnepséget, farsangot tartunk. Megemlékezünk a Madarak és Fák Napjáról, szinte néhány sportágban szervezünk bajnokságokat, a nyári szünetre táborokat, évente kétszer hulladékgyűjtést tartunk.

d) Folyamatosan bekapcsolódunk és aktívan részt veszünk a Városi Művelődési Központ és Városi Sportegyesület rendezvényein.

· Alapozó-fejlesztő szakasz:

Diákönkormányzat:

Az iskolában folyó nevelő munka sajátos területei között az egyik legjelentősebb a diákönkormányzat tevékenysége. A diákönkormányzat tevékenységét az iskola keretein belül végzi, a tanulók és a tanulóközösségek érdekeinek képviseletére, jogaik érvényesítésére, a tanulók tanórán kívüli szabadidős tevékenységének segítésére. Jelentőségét az emeli ki, hogy átfogja az iskolában tanuló diákok többségét. Rendkívül alkalmas arra, hogy a tanulói öntevékenység maximálisan előtérbe kerüljön. Szervezeti keretei, vezetési mechanizmusa, tartalmi tevékenysége alkalmas arra, hogy a gyermekek ezen kereteken belül tanulják meg a közösséghez tartozás és alkalmazkodás formáit, lehetőséget ad a közösségi élet kialakítására, és ezen kereten belül elsajátíthatják a közösségi lét, demokrácia játékszabályait. Fontos, hogy a diákok gazdái legyenek a mindennapi diákéletnek.

A szabadidő tartalmas felhasználása érdekében a tanulóknak meg kell ismerni az értékes szórakozásnak és az egyéni érdeklődésnek a lehetőségét. Az erkölcsi, esztétikai igényesség jegyében meg kell kívánnunk, hogy a fiatalok a társas szokásaikra is legyenek igényesek, fordítsanak figyelmet a magatartás kultúrájára, esztétikumára a koncerteken, színházban, társas összejöveteleken, előadásokon.

1. Az iskolai diákság munkáját a Diákönkormányzat irányítja, munkáját az igazgató által megbízott pedagógus segíti. A diákönkormányzat munkájának, rendezvényeinek segítése minden pedagógus, osztályfőnök fontos feladata. A diákönkormányzat tevékenysége a tanulókat érintő valamennyi kérdésre kiterjed.

· A közösség személyiségformáló erejére támaszkodva erősíti a pozitív erkölcsi értékeket.

· A közösségek biztosítanak terepet a növendékek önállóságának, öntevékenységének, önkormányzó képességének kibontakozásához

· Az önkormányzati munkát magasabb szintre helyezzük, közösségformáló tevékenységét iskolai szinten bővítjük:

· munkaközösségek rendezvényeivel

· más intézmények tanulóinak vendégül látásával (óvoda, gimnázium stb..)

· táborok szervezésével

· a 8. évfolyamon szerenád, ballagás rendezésével

· minden hónap utolsó keddjén iskolagyűléssel, ahol értékeljük az eredményeket, majd tájékoztatjuk a diákokat az elkövetkező hónap várható programjairól.
2.
A diákönkormányzat tagjai: 

- A diákönkormányzat felnőtt vezetőinek létszáma: 1 fő

- A diákönkormányzat gyermek vezetői: minden osztály - (5.o - 8.o-ig) képviselője.

- A diákönkormányzat minden tagjának joga a tisztségviselők megválasztásában részt venni, mint választó és, mint választható személy.

- A diákönkormányzat minden tagjának joga a diákönkormányzat bármely tisztségviselőjéhez kérdést intézni, és arra érdemleges választ kapni.

3.
a) A diákönkormányzat érdekegyeztetési, érdekvédelmi tevékenységet lát el. 

   A diákönkormányzatnak többféle jogköre van: döntési, egyetértési, véleményezési és javaslattételi. Az iskolai szervezeti és működési szabályzata (SZMSZ) előírja a diákönkormányzat és az iskola vezetői közötti kapcsolattartás formáját és rendjét. 

A diákönkormányzati SZMSZ pedig konkrétan magában foglalja a DÖK működésével kapcsolatos információkat. Emellett minden tanévben készül munkaterv, amely a megvalósítandó programokat tartalmazza.


b) A diákönkormányzat - a nevelőtestület  véleményének kikérésével - dönt:

· a saját működéséről

· a működéshez biztosított anyagi eszközök felhasználásáról

· hatáskörei gyakorlásáról

· egy tanítás nélküli nap programjáról (Diáknap)


c)
A diákönkormányzat egyetértési jogot gyakorol:

· az iskolai házirend elfogadásakor és módosításakor

· a tanév rendjének összeállításakor

· az iskolai szervezeti és működési szabályzat tanulókat közvetlenül érintő részeinek elfogadásakor és módosításakor

4. a)
A nevelőtestület és az osztályfőnökök szerepe a diákéletben:

· hozzájárulnak a rendezvények sikeres lebonyolításához, irányítják a diákok érdeklődését,

· megkönnyítik, gördülékennyé teszik az információáramlást,

· lehetővé teszik, hogy a diáktanács üléseit követő osztályfőnöki órán a diákvezetők beszámoljanak az aktuális problémákról, feladatokról, programokról.


b) 
Az iskola vezetőségének szerepe a diákéletben:

·  hozzájárul a diákönkormányzat működéséhez, biztosítja a diákok munkájához szükséges helyiségeket és eszközöket, évente többször részt vesz az üléseken.

4.9. Egészségnevelési és környezeti nevelési tevékenység
Egészségnevelési tevékenység

A nevelési intézmények feladatai közül jelentős az egészséges életmódra nevelés. Az egészségnevelés az élet minőségével foglalkozik, a tanulók fizika, társadalmi és mentális jólétével.

A tanulóknak szükségük van arra a lehetőségre, hogy olyan magatartást és értékrendet alakítsanak ki, mely képessé teszi őket arra, hogy azt válasszák, ami most jelenlegi életünkben is értékes és a jövőben is az lesz.

Az egészségnevelés a tanulókat arra kívánja felkészíteni, hogy teljes értékű, hatékony, megbízható, felelős tagjai legyenek majd felnőttként a társadalomnak.

 Az egészségnevelési program célja: 

· a tanulók ismerjék meg az egészségvédelem kiemelt kérdéseit: 

· az életkorral járó biológiai-pszichohigiénés és életmódi tennivalókat.

· erősítse, fejlessze az egészséges életvitelhez szükséges képességeket

· ismerjék meg az egészségre káros szokások biológiai-élettani – pszichés összetevőit,

· alkoholfogyasztás, dohányzás, inaktív életmód, helytelen táplálkozás – drogfogyasztás káros hatásait,

· a társkapcsolatok egészségi-etikai kérdéseit,

· legyen figyelemfelkeltő, tájékoztató, motiváló és aktivizáló szerepe az egészségérték tudatosításában.

S ezen értékek birtokában képesek legyenek egészségük megőrzésére, betegségek megelőzésére, egészséges személyiség kimunkálására, a helyes egészségmagatartás kialakítására.

Ezeket a célokat a következőképpen valósítjuk meg:

· Tanórákon

· biológia

· kémia

· testnevelés

· osztályfőnöki

· munkavédelem (szakmai)

· Szabadidős tevékenységek megtartásával:

· egészségnap szervezése

· egészségügyi totó

· vetélkedők megtartása

· plakátok készítése

· Gyermek- és ifjúságvédelmi felelős bevonásával,

· Pályázatok elnyerése,

· Védőnő, iskolaorvos, családsegítő meghívása, előadások tartása, stb.

· ÁNTSZ munkatársainak előadása a káros szenvedélyekről,

· Az iskola környezetének szépítése, egészséges környezet kialakítása, faültetés, virágok gondozása; tantermekben, lépcsőházakban, stb.

· Szülői értekezleteken

A fenti szempontok együtt és egyformán fontosak és jelentősek.


A részletes program a 1-es számú mellékletben található.

Környezeti nevelési tevékenység

A környezeti nevelés átfogó célja elősegíteni a tanulók környezettudatos magatartásának, életvitelének kialakulását annak érdekében, hogy a felnövekvő nemzedék képes legyen a környezeti válság elmélyülésének megakadályozására, elősegítve az élő természet fennmaradását és a társadalmak fenntarthatóságát. A tanulók váljanak érzékennyé környezetük állapota iránt. Legyenek képesek a környezet sajátosságainak, minőségi változásainak megismerésére és elemi szintű értékelésére, a környezet természeti és ember alkotta értékeinek felismerésére és megőrzésére, a környezettel kapcsolatos állampolgári kötelességeik felismerésére és jogaik gyakorlására; alakuljon ki bennük bátorító, vonzó jövőkép, amely elősegíti a környezeti harmónia létrejöttéhez szükséges életvitel, szokások kialakulását és a környezet iránti pozitív érzelmi viszonyulások megerősödését. A környezet ismeretén és személyes felelősségen alapuló környezetkímélő magatartás egyéni és közösségi szinten egyaránt legyen a tanulók életvitelét meghatározó erkölcsi alapelv.

A környezeti nevelés során a tanulók ismerjék meg azokat a jelenlegi folyamatokat, amelyek következményeként bolygónkon környezeti válságjelenségek mutatkoznak. Konkrét hazai példákon ismerjék fel a társadalmi-gazdasági modernizáció pozitív és negatív környezeti következményeit.

A tanulók kapcsolódjanak be közvetlen környezetük értékeinek megőrzésébe, gyarapításába. Életmódjukban a természet tisztelete, a felelősség, a környezeti károk megelőzésére törekvés váljon meghatározóvá. Szerezzenek személyes tapasztalatokat az együttműködés, a környezeti konfliktusok közös kezelése és megoldása terén.

A részletes program a 2-es számú mellékletben található.

4.10.A beilleszkedési, magatartási nehézségekkel összefüggő pedagógiai tevékenységek

Iskolánk szoros kapcsolatot tart fenn a helyi óvodával, a Nevelési Tanácsadóval, és a Gyermekjóléti Szolgálattal, annak érdekében, hogy a beilleszkedési, magatartási nehézségekkel küzdő gyerekeken sikeresen tudjunk segíteni.

Módszerei:

· A magatartási zavarok okainak feltárása, a családi háttér alapos megismerése, egyéni bánásmód alkalmazása a szülőkkel együttműködve.

· A közösség erejének mozgósítása a problémás tanulók fejlesztése érdekében.

· Szakmai segítség igénybevétele (óvoda, Nevelési Tanácsadó, Gyermekjóléti és Családsegítő Szolgálat, Gyámügy)

· Az iskola pedagógusai ilyen irányú továbbképzéseken folyamatosan részt vesznek, szerzett ismereteiket alkalmazzák. 

· Egyéni képességekhez igazodó tanórai, tanulás megszervezése:

· Nívócsoportos oktatás 

· Felzárkóztató órák 

· Napközi otthon

· Tanulószoba 

· Családlátogatások szükség szerint

4.11. Tehetséggondozó tevékenység

A tehetséggondozó tevékenység alapja a kiemelkedő képesség felismerése és elismerése. 

Minden tanuló tehetséges valamiben, az a feladatunk, hogy megtaláljuk és fejlesszük a tehetségeket.

 A tanulási technikák elsajátítása a tehetséges tanulóknál is elengedhetetlen, a képességfejlesztésük, tehetséggondozásuk, legcélratörőbben, leghatékonyabban kis csoportokban, osztálybontással valósítható meg. 

A tehetséggondozás hatékonyabbá tétele érdekében intézményünk a következő tevékenységeket szervezi és lehetőségeket kínálja:

· emelt óraszámú csoportok,

· kiscsoportban való foglalkoztatás,

· tanulmányi versenyek,

· differenciált oktatás,

· önművelés, könyvtár használat,

· szakkörök,

· versenyek, vetélkedők, bemutatók,

4.12. Gyermek- és ifjúságvédelmi feladatok
Feladatok

A gyermek-és ifjúságvédelmi feladatokat a közoktatási, a gyermekvédelmi, a szociális ellátásról szóló törvény és az iskolák működését szabályozó miniszteri rendelet határozza meg. E jogszabályok alapján az iskolában a gyermekvédelmi teendők ellátása a vezető, a pedagógusok, valamint a gyermek- és ifjúságvédelmi felelős feladatkörébe tartozik. Iskolánkban az ifjúságvédelmi feladatellátás szervezett keretek között, az ifjúságvédelmi felelős irányításával történik, melyben további jelentős feladatokat látnak el az osztályfőnökök és a szaktanárok, valamint a vezető.  Alapvető célunk e tevékenység során korunk veszélyforrásaival szemben a tanulóink személyiségének, életszemléletének olyan irányú fejlesztése, mely képessé teszi őket a helyes ítéletalkotásra, a negatív jelenségek elutasítására – a prevenció, a gyermekek hátrányos helyzetének csökkentése, a veszélyeztetettség kialakulásának megelőzése, illetve segítségnyújtás annak megszüntetésében.

Az intézmény vezetője felel:

· a gyermek-és ifjúságvédelmi feladatok megszervezéséért,

· a gyermek-és ifjúságvédelmi feladatok ellátásáért,

· a gyermek-és ifjúságvédelmi feladatok irányításáért.

Minden pedagógus kötelessége:

· védeni a gyermeki jogokat,

· közreműködni a gyermek-és ifjúságvédelmi feladatok ellátásában, a tanulók fejlődését veszélyeztető körülmények megelőzésében, feltárásában, megszüntetésében.

A közoktatási törvény rendelkezése alapján a nevelési-oktatási intézményekben 1996. szeptember 1-jétől gyermek-és ifjúságvédelmi felelőst kell alkalmazni, iskolánkban ez megtörtént.

Általános gyermek-és ifjúságvédelmi tevékenység: a tankötelezettség biztosítása, a bűnmegelőzés, szabadidős programok bevezetése, hátrányos és veszélyeztetett gyermekek szűrése.

Speciális gyermek-és ifjúságvédelmi feladatok megvalósítását segítő tevékenység a veszélyeztetettség feltárása, családlátogatás, igény szerinti foglalkozások megszervezése, gyermekvédelmi feladatok ellátása külső támogatással.

Elsősorban a megelőzésre helyezzük a hangsúlyt:

· nevelési eljárásainkkal a lehető legnagyobb mértékben közelíteni kívánjuk egymáshoz az eltérő anyagi és társadalmi helyzetű tanulóink neveltségi és tudásszintjét

· törekszünk a „másság” elfogadtatására

· szeretnénk megtanítani őket együtt élni hátrányos helyzetű társaikkal, a rászorulókat a segítség elfogadására

· gondos felderítőmunkát végzünk az iskolánkba lépő új tanulók – első osztályosok és más iskolából érkezettek – között

· nem zárkózunk el a nevelési problémával, beilleszkedési zavarral, tanulási nehézséggel küzdő, más iskolából jött diákok fogadásától sem. A közösségre és szakmai ismereteinkre támaszkodva, legjobb tudásunk szerint próbáljuk integrálni őket

· felismerve a gyermekekre leselkedő veszélyeket, bekapcsolódtunk a dohányzás, alkohol, drog elleni programokba

· a különleges bánásmódot igénylő vagy valamilyen részképesség- fejlődési zavarral küzdő gyermekek számára biztosítjuk a megfelelő ellátást

· a deviáns magatartási formák kialakulásának megelőzésére, egyénre szabott nevelést, a fejlesztésre szorulók között egyénre szabott követelményrendszert alkalmazunk;

· a határtalan és a szülői, felnőtt kontroll nélküli televíziózás ártalmairól, a számítógép felügyelet nélküli mértéktelen használatáról rendszeresen szólunk a szülői értekezleteken és fogadó órákon

· az osztályfőnökök tartós megbízása lehetővé teszi, hogy a veszélyhelyzetbe kerülő vagy abban szenvedő tanulóinkat a legrövidebb idő alatt a megfelelő segítségnyújtási formában, tanácsadásban részesítsük

· az étkezési, a tankönyvtámogatások és a diákjóléti hozzájárulások (táborozások) odaítélésekor a gyermekvédelmi felelősök az osztályfőnökkel együtt javaslatot tesznek a segítségre szoruló gyerekek és családok támogatására

· fokozott figyelmet fordítunk a hátrányos helyzetű és a halmozottan hátrányos helyzetű tanulókra

· évente felmérjük a halmozottan hátrányos helyzetű tanulókat, a gyermekvédelmi felelős folyamatosan nyomon követik fejlődésüket. A már kialakult hátrányos helyzet illetve veszélyeztetettség esetén igyekszünk orvosolni a bajt. Munkánk eredményessége érdekében szoros és jó kapcsolatot építettünk ki más intézmények szakembereivel: 

· iskolaorvossal, 

· védőnővel, 

· családgondozóval, 

· fejlesztő pedagógussal, logopédussal, 

· a rendőrség és 

· a gyámhatóság munkatársaival.

Lehetőségeinkhez képest próbálunk enyhíteni az anyagi gondokon:

· étkezési kedvezmények kiadása a jogszabályok szerint

· tankönyv hozzájárulások kiadása a jogszabályok szerint

· segélyek kiadása a költségvetési keretek figyelembevételével.

· iskolai alapítványaink bevonása a hátrányos helyzetű gyermekek anyagi segítésébe

Igyekszünk az ingerszegény környezetből érkezőket élményekhez juttatni kirándulások, táborozások, kulturális és sportprogramok, vetélkedők szervezésével. Megemlékezünk a hagyományos ünnepnapokról, (mikulás, karácsony, farsangi bál, húsvét, gyereknap), ápoljuk hagyományainkat, élményt és példát adva azok számára is, akiknél ez otthon nem adatik meg. 

A tanulási nehézségekkel küzdő tanítványainkat korrepetáljuk, napközibe, tanulószobába irányítjuk. Tanítványaink szüleivel állandó a kapcsolatunk.

A megelőzésben a problémák észlelésében fontos szerepe van a fejlesztő pedagógusnak, logopédusnak, iskolapszichológusnak, hiszen a napi munka során ki kell szűrni azokat a gyermekeket, akik tanulási és teljesítményzavarban szenvednek.

A gyermek-és ifjúságvédelmi felelős segíti a pedagógust, tájékoztatja a tanulókat, hogy milyen problémával kihez lehet fordulni, fogadóórát tart, családlátogatáson megismeri a problémás gyermekek családi környezetét és aktív tagja a gyermekvédelmi jelzőrendszernek. 

Fontos prevenciós terület az egyéni képességekhez igazodó tanórai, tanórán kívüli tanulás megszervezése:

· Tehetséggondozó foglalkozások 

· Felzárkóztató órák 

· Napközi otthonos ellátás

· Családlátogatások szükség szerint

· Tanulószobai ellátás

· Logopédiai segítségnyújtás

· Pszichológiai segítségnyújtás (Az iskolában állandóan jelenlévő problémák mellett, folyamatos szülői megkeresés is indokolta a független pszichológus alkalmazását)

· Fejlesztő foglalkozások

· Felvételire felkészítő foglalkozások

· Tanulmányi versenyekre való felkészülés

· Kompetencia alapú oktatás  

A kedvezőtlen társadalmi hatások, az elvárás- és értékrendek módosulása, a család, mint alapvető nevelési színtér szerepének lazulása ellenére is tanulóink iskolai magatartása megfelelőnek mondható. Ebben jelentős szerepe van a változatos szabadidős foglalkozások biztosításának, iskolai rendezvények és programok szervezésének, a viszonylag magas felügyeleti óraszámnak, valamint az épületegységenkénti nevelői felügyeleti rendszernek.

Iskolánk pedagógiai munkáján belül az alábbi tevékenységek szolgálják a gyermekvédelem céljainak megvalósulását: 

· A differenciált oktatás és képességfejlesztés

· Személyes egyéni tanácsadás

· Egészségvédő és mentálhigiénés programok szervezése (iskolagyümölcs program)

· Családi életre történő nevelés

· Egészségügyi előadások és szűrővizsgálatok.(ingyenes védőoltásokba való bekapcsolódás, egészségnap, Ökonap) 

· Tájékoztatás a családsegítő és gyermekjóléti szolgáltatásokról

· A tanulók szabadidejének szervezése

· A tanulók szociális helyzetének javításához kellő információ megadása a szülők részére

· Segélyek, támogatások esetenkénti kezdeményezése

· Pályázatokon való részvétel (Útravaló Ösztöndíjprogram, Zöld a sulitok? Program, Kul-Túra Élmény Pályázat)

4.13. A tanulási kudarcnak kitett tanulók felzárkóztatását segítő program
Elsődleges feladat a tanulási kudarcok felismerése egyéni szűréssel. Célja azoknak a részképesség-zavaroknak a feltárása, amelyek jelenléte nehezíti vagy akadályozza az olvasás, írás, számolás információt szerző és közlő szerepének kialakulását.

Iskolánk a tanulási kudarcnak kitett tanulók ellátását a közoktatási törvényi kategóriák rendszerét követve három színtéren szervezi meg:

1. A sajátos nevelési igényű tanulók közül annak a tanulónak a nevelését és oktatását biztosítja, aki a szakértői és rehabilitációs bizottság szakvéleménye alapján

· beszédfogyatékos

· a megismerő funkciók vagy a viselkedés fejlődésének organikus okra visszavezethető tartós és súlyos rendellenességével küzd

· a megismerő funkciók vagy a viselkedés fejlődésének organikus okra vissza nem vezethető tartós és súlyos rendellenességével küzd

· testi fogyatékos

2. Biztosítjuk továbbá a beilleszkedési, tanulási, magatartási nehézséggel küzdő tanulók fejlesztő foglalkoztatását is.

3. Differenciált óraszervezéssel, korrepetálásokkal segítjük a döntően környezeti ártalom miatt fellépő tanulási gyengeség leküzdését, ahol átmeneti következmény az elvárható tanulási eredményességtől való eltérés.

A sajátos nevelési igényű tanulók esetében is a NAT-ban meghatározott egységes fejlesztési feladatokat kell alapul venni. Ennek során a tanulók lehetőségeikhez, korlátaikhoz és speciális igényeikhez igazodva elsősorban a következő elvek szerint kell a munkát megszervezni:

- A feladatok megvalósításához hosszabb idősávok, keretek megjelölése ott, ahol erre szükség van,

- Szükség esetén sajátos, a fogyatékosságnak megfelelő tartalmak, követelmények kialakítása és teljesítése,

- Az iskola segítő megkülönböztetéssel, differenciáltan, egyénileg is segíti a tanulókat, elsősorban az önmagukhoz mért fejlődésüket értékelve.

A fogyatékosság egyes típusaival összefüggő feladatokról a sajátos nevelési igényű tanulók iskolai oktatásának tantervi irányelve ad eligazítást.

Az integráció gyakorlati megvalósítása: Iskolánkban a beilleszkedési, tanulási, magatartási nehézség, illetve a sajátos nevelési igény fennállásának vizsgálata minden esetben a szülők egyetértésével indul. A gyógypedagógus/nyelv- és beszédfejlesztő pedagógus az osztályban tanító pedagógusok javaslatára vagy saját tanév eleji szűréseit felhasználva javasolja a nevelési tanácsadó vizsgálatát. 1. osztályban találkozik azokkal a gyerekekkel, akiknél a tanulási nehézség feltételezhető, célzott megfigyeléseket, pedagógiai, gyógypedagógiai vizsgálatokat végez. Ezek után közös megbeszélés zajlik az osztálytanítóval és a szülőkkel, ahol a szülők elé tárja a gyermek teljesítményéről (magatartásáról, kooperációs készségéről, motivációjáról, önállóságáról, feladatvállalásáról, figyelméről, rajzvizsgálatáról, olvasásáról, írásáról, matematikai pedagógiai vizsgálatáról) kialakult véleményét. 

A szülőt tájékoztatja a vizsgálat menetéről, a jogszabály által biztosított kedvezményekről.

Intézményünkben a sajátos nevelési igényű tanulók iskolai nevelése és oktatása a többi tanulóval együtt, azonos iskolai osztályban történik, integrált nevelésben és oktatásban részesülnek. Együtt tanulnak és egy osztályban, közösségben nevelődnek a többségi gyermekekkel. A segítőmunka fő területei:

· „A gyermek személyiségére és a részképességzavarok csökkentésére irányuló fejlesztés: A gyermek tanulási, magatartási, beilleszkedési problémáinak feltárása, önismeretének, kapcsolatteremtési képességeinek, részképességeinek fejlesztése, felzárkóztatása.

· A családon belüli konfliktusok megoldására irányuló segítség: Az otthoni konfliktushelyzetek oldása, folyamatos kapcsolattartás a szülőkkel, közös programokba való bevonásuk (pszichológus közreműködésével).

· A gyermek iskolán belüli helyzetének megszilárdítása, állandó munkakapcsolat kialakítása a pedagógusokkal.” (Szűcs Marianna: Esély vagy sorscsapás?)

· A mikrobeavatkozások szintjén megpróbáljuk megteremteni azokat a szervezeti kereteket, lehetőségeket, amelyek a tanuló számára előnyösebbek és elérhetők. 

A mikrobeavatkozás formái:

· az iskolánk belül fejlesztő foglalkozás több évfolyam tanulóinak speciálisan felkészült szakember segítségével. Ebben a formában a fejlesztést végző szakember össze tudja hangolni munkáját az osztálytanítóval. A hátrányos helyzetű gyerekek is eljuthatnak erre a foglalkozásra. (egyéni vagy kiscsoportos fejlesztés)

· Egy heterogén osztályon belül történő differenciált tanulásszervezés. A tanító/szaktanár a tanórán rendszeresen differenciálást alkalmaz. (tanórai differenciált foglalkoztatás). A szervezés során több csoport alakul ki a szakértői véleménnyel rendelkező gyermekekből, de bekapcsolódnak azok a tanulók is, akik tanulási nehézséggel küzdenek, de sajátos nevelési igényről nem beszélhetünk.

A sajátos nevelési igényű tanulók esetében a szolgáltatás: rehabilitációs célú órakeret terhére javasolt sérülésspecifikus ellátás: fejlesztő terápiák, pszichopedagógiai gondozás, felzárkóztatás.

A fejlesztés feladatait összetett formában próbáljuk megoldani a tanulási zavar esetében. A gyerekek a heterogén osztályban maradnak és csak tanórán kívül, a diszlexia, reedukáció, diszkalkulia kezelése idején válnak külön a társaiktól. Az osztályon belüli rendszeres differenciálás az osztálytanítók és szaktanárok feladata. 

Október közepéig minden elsősünk a Diagnosztikus fejlődésvizsgáló rendszer 4-8 évesek számára (DIFER PROGRAMCSOMAG) szűrővizsgálatán vesz részt. A fejlesztésben részt vevő szakemberek indokolt esetben további vizsgálatokat is végeznek: Sindelár vagy a Nebuló program szűrővizsgálatai, artikulációs zavar vizsgálata, diszlexia-veszélyeztetettség vizsgálata a logopédiai előrejelző gyorstesztekkel. Mindezek eredményei alapján, ha arra szükség van, a tanuló fejlesztő foglalkozásokra jár legkésőbb a tanév 2. félévétől, ezzel párhuzamosan a szülő egyetértésével kezdeményezzük a nevelési tanácsadó vizsgálatát is. 

Szeptemberben kerül sor a már diagnózissal rendelkező tanulóink állapotfelmérésére is a tanév első két hetében. Felhasználjuk az előző tanév záró méréseit is. Ennek eredményeire építve készül el a tanulók egyéni fejlesztési terve, órarendjük. Tanév közben a szülő, a szaktanárok vagy az osztályfőnök jelzése után szűrővizsgálatot elsősorban a nevelési tanácsadó szakembere végez előzetes egyeztetés alapján. Munkáját segítik az iskola gyógypedagógusai, nyelv- és beszédfejlesztő pedagógusa. Ugyanazon vizsgálat elvégzésére nem kerülhet sor meghatározott időintervallumban, ezért a nevelési tanácsadó szűréseit akkor sem végezzük, ha arra kompetenciánk van. Elsősorban összeállított pedagógiai mérőlapokkal értékeljük a fejlődést, ettől a Meixner – féle szókincsvizsgálat és az olvasásvizsgálat izolált betűk, szótagok, szavak olvasásánál tekintünk el.

Az egyéni vagy kiscsoportos fejlesztés során minden sajátos nevelési igényű tanuló egy gyógypedagógushoz (logopédus és/vagy pszichopedagógus, gyógytornász) tartozik, aki a szakértői vélemény alapján egyéni fejlesztési tervet dolgoz ki számára, a tanulókról egyéni fejlesztési naplót vezet. Szükség esetén – a kötelező felülvizsgálaton túl – javaslatot tesz a szakértői bizottságnak újabb vizsgálat elvégzésére. Szorosan együttműködve dolgozik azzal a pedagógussal, aki abban a csoportban tanít, ahol a gyermek integrációja megvalósul. A fejlesztéssel kapcsolatos összes feladatot megbeszélik, együttesen dolgoznak a tanuló fejlődése érdekében. Ha fejlesztés egyéni fejlesztési terv alapján folyik, a fejlesztést végző szakemberek minden fejlesztési év végén írásban készítenek értékelést a tanuló fejlődéséről, a fejlesztő órákon történt megfigyeléseikről a szülő számára, azt a központilag kiadott nyomtatványon is rögzítik.

A gyógypedagógus és nyelv- és beszédfejlesztő pedagógus minden tanévben kidolgozza saját munkatervét és órarendjét, a rábízott gyermekekről és fejlesztésükről egész évben gondoskodik. A fejlesztő szakemberek diagnosztizált tanulók esetében minden tanév szeptemberének első két hetében tájékoztatják a szaktanárokat a tanuló aktuális állapotáról, az osztályfőnököknek írásban átadják és elmagyarázzák a tanuló szakvéleményét és a mentesítésekről szóló záradékot. A tájékoztatás felső tagozaton évfolyamonként lehetőség szerint csoportosan, a szaktanárok és az osztályfőnökök részvételével, az iskolavezetés jelenlétében zajlik. Új diagnózis esetén a szakvélemény kézhezvételét követő két hét alatt történik meg a tájékoztatás. A gyógypedagógus/fejlesztő pedagógus napi munkája során a tanulók különleges gondozási igényének megfelelő egyéni óratervet készít. Munkájában segítségére van:

- a szakértői bizottság véleménye

- az iskola vezetősége

- pedagóguskollégái, akikkel a gyermek fejlesztése miatt kapcsolatba kerül

-fejlesztő és gyógypedagógus kollégái, akik munkaközösséget alkotnak, továbbképzésekre járnak, és az új lehetőségeket, ismereteket átadják egymásnak.

A tanulási kudarcnak kitett tanulók esetén is megjelenik az

· újszerű tanulásszervezési eljárások bevezetése

· szegregációmentes, együttnevelési környezet kialakítása

Mindez: újszerű tanulásszervezési eljárásokkal (kooperatív technikák, projektmódszer, témahét, múzeumpedagógiai eszközök stb.) valósul meg.
A hátrányos helyzetű és SNI tanulók esélyegyenlőségének javítása egyéni tanulási utak meghatározásával jön létre.

EZEN TANULÓK ESETÉN:

A nevelő-oktató munka pedagógiai alapelvei közül kiemeljük: 
· esélyegyenlőség biztosítása

· sajátos nevelési igényű tanulók integrált oktatása

· a tanulók képességeinek és kulcskompetenciáinak egyénre szabott fejlesztése

· alkotó pedagógiai klíma megteremtése

A nevelő-oktató munka pedagógiai céljai között megjelenik:

· A sikeres munkaerő-piaci alkalmazkodáshoz szükséges, az egész életen át tartó tanulás megalapozását szolgáló képességek fejlesztése

· A hátrányos és halmozottan hátrányos helyzetű tanulók segítése a kompetencia alapú oktatás megvalósításával

· A tanulók képességeinek, kulcskompetenciáinak egyénre szabott fejlesztése

·  A nevelőtestület módszertani kultúrájának fejlesztése

A nevelő-oktató munka pedagógiai feladatai:

· A kompetencia alapú oktatás kiterjesztése

· Élet közeli tanulási környezet kialakítása

· A tanulási stratégiák alkalmazásában a sokszínűségre törekvés tevékenység-rendszerének biztosítása

· A játékosság, a szimuláció gazdag eszköztárának biztosítása

A nevelő-oktató munka pedagógiai eszközei, eljárásai a sajátos nevelési igényű tanulók esetében: sérülés specifikus fejlesztés, egyéni haladás

A személyiségfejlesztéssel kapcsolatos pedagógiai feladatok esetén alapvető feladat a tanulók személyiségének komplex fejlesztése, megkülönböztetetten sajátos nevelési igényű tanulóknál.

Ennek eszközei:

· Egyéni tanulási útvonalak kialakítása, kifejlesztése

· A tanulás iránti motiváció fejlesztése

· A tantárgyak közti merev határrendszer csökkentésével megvalósítani a komplex személyiségfejlesztést

· A tanítás-tanulás folyamatába alkotó jellegű feladatok meghatározása

A közösségfejlesztéssel kapcsolatos pedagógiai feladatok:

· A közösség felkészítése sajátos nevelési igényű tanulók integrált nevelésére

· A másság elfogadása

· A különböző szociális kompetenciák fejlesztése: empátia, egymásra figyelés, együttműködés, tolerancia, alkalmazkodó készség 

Beilleszkedési, magatartási nehézségekkel összefüggő pedagógiai feladatok az esélyegyenlőség, sokszínű tevékenységformák biztosítása. Ennek eszközei: 

· Differenciált tanulásszervezés

· Kooperatív technikák alkalmazása

· Projekt-módszer alkalmazása

· Tevékenységközpontú pedagógiák 

· A személyre szabott tanítás-tanulás előtérbe helyezése

· Az alapozó szakasz elnyújtása

· Fejlesztő értékelés alkalmazása

A tehetség, képesség kibontakoztatását segítő tevékenységek esetén fontos, hogy a valamely területen tehetséges sajátos nevelési igényű tanulókat is célirányosan fejleszteni szükséges (például: mozgás, tánc, kézügyesség stb.)

A tanulási kudarcnak kitett tanulók felzárkóztatásának módjai:

· Tanulási nehézséggel küzdő, sajátos nevelési igényű tanuló integrációjának segítése, elfogadása, érzékenyítés

· Motiválást segítő differenciált tanulásszervezés alkalmazása

· A nem szakrendszerű oktatás keretében a felzárkóztatás segítése

· Kooperatív tanulásszervezés és differenciált rétegmunka alkalmazása a tanórák megfelelő arányában

Az iskolai beszámoltatás, a számonkérés (szóbeli és írásbeli) rendje, követelményei, formái, súlya ezen tanulók esetén minden esetben igazodik az érvényes szakvéleményben foglaltakhoz. 

A tanulási kudarcnak kitett tanulók felzárkóztatását segítő program a 3-as számú mellékletben található.

4.14.A szociális hátrányok enyhítését segítő tevékenység

A szociális hátrányok enyhítése összetett feladat, amely nevelési tervünk más fejezeteit, többek között a felzárkóztató és tehetséggondozó, a gyermek- és ifjúságvédelmi programunkat is érinti. Előfeltétele a szociális hátrányokkal küzdő tanulók számbavétele, körülményeinek feltárása, elemzése.

Az iskola célja, hogy pedagógiai munkánk minden területén a prevenció érvényesüljön. A tanuló képessé váljon az önvédelemre, és a destruktivitás helyett az önfejlesztő, építő magatartásformát válassza. Iskolánk képesség-kibontakoztató felkészítése a személyiségfejlesztés, a közösségfejlesztés segítségével járul hozzá a tanulási kudarcból, a szociális hátrányból eredő lemaradás csökkentéséhez.

A szociális hátrányok, a beilleszkedési, magatartási problémák, a tanulási nehézségek számos tanulónál együttes formában jelentkeznek, az esetkezelés során azonban szükséges mindhárom terület tevékenységi formáit elkülöníteni. A hatékony problémamegoldás egyik feltétele a jól szervezett team munka, amely az intézményegység - vezető, tanárok, tanítók, napközis nevelők, logopédusok, fejlesztőpedagógusok, illetve gyermekvédelmi felelős tevékenységével valósulhat meg.

A szociális hátrányok enyhítése és az esélyegyenlőség biztosítása érdekében:

· napközi otthont, tanulószobát működtetünk

· ha a család önhibáján kívüli okokból olyan szociális nehézségekkel terhelt körülmények között él, mely miatt a gyermekek megfelelő élelmezésének biztosítása veszélyben van, az iskola a gyermeket javasolhatja az Önkormányzatnál élelmezési térítési díjban való támogatásra, ingyenes étkeztetésre is

· tartós használatú könyvek kölcsönzésére adunk lehetőséget,

· az iskola állandó kapcsolatban áll a kreatív tevékenységet folytató alapítványokkal, az együttműködés jegyében a rászoruló tanulók számára támogatást kér

· az intézmény eszközeinek és létesítményeinek ingyenes használatát biztosítjuk

· a nevelők és a tanulók segítő személyes kapcsolataira építünk

· szoros kapcsolatot tartunk fenn a Polgármesteri Hivatal Népjóléti és Szociális csoport dolgozóival, a gyermekjóléti szolgálat munkatársaival annak érdekében, hogy a szociális hátrányt elszenvedő tanulók minél hamarabb segítségben részesüljenek

· felvilágosítást adunk a szociális juttatások lehetőségeiről a szülői értekezleteken, fogadóórákon 

· a praktikus ismeretek elsajátíttatására fektetjük a hangsúlyt

· a mindennapi élethez szükséges készségek kialakítására törekszünk

· családi életre és egészséges életmódra nevelünk

· a testnevelés és sport sajátos eszközeivel kialakítjuk az alapvető mozgás - és feladatmegoldó képességet, az egészséget értéknek tekintő gondozásmódot, a szabadidő tartalmas eltöltésének igényét.
A szociális hátrányok enyhítését segítő tevékenység

A szociális hátrányokból adódó problémák a tanulók esetében többnyire összefüggenek a tanulói kudarcokkal, amely esetben a felzárkóztatást, más esetben a tehetséggondozást szorgalmazzuk.

A gazdasági jellegű szociális hátrányok enyhítését segítő tevékenységek:

· tartós tankönyvek 

· étkezési támogatás

· iskolagyümölcs program (amennyiben a kormányrendelet lehetővé teszi)

· tanulmányi kirándulások, táborok támogatása

· az iskolai alapítványok támogatása az arra érdemes és/vagy rászoruló tanulóknak

A segítő tevékenységek területei:

1.      Tanórákon:

· Egészséges életmódra nevelés (osztályfőnöki órákon)

· Az új tanulásszervezési módszerek alkalmazása (kooperatív, kompetencia alapú)

· Új sportágak megismertetése, bevezetése (pl. úszásórák).

· Nem szakrendszerű oktatás keretén belül a tanulásmódszertan tanítása.

2.           Tanórán kívül:
· Tehetséges tanítványaink pályázatokra, versenyekre való felkészítése.

· Igény szerint napközi, tanulószoba biztosítása.

· Kulturális rendezvények csoportos látogatása.

· A diákönkormányzat programjai, az öntevékeny diákélet elősegítése. (hulladékgyűjtés...)

· gyermek- és ifjúságvédelmi felelős tevékenysége

· iskolai étkeztetés

· iskolaorvosi és fogorvosi ellátás

· logopédiai ellátás

· pszichológiai ellátás

· fejlesztőpedagógusi ellátás 

· korrepetálás, felzárkóztatást segítő foglalkozások

· tehetséggondozó foglalkozások

· sportfoglalkozások, iskolai ünnepélyek, rendezvények

· a tanulók szabadidejének szervezése (tanórán kívüli foglalkozások, szabadidős tevékenységek,)

· pályázati lehetőségek maximális kihasználása

3. Szülőknek felajánlott segítség:

· Felvilágosítás a szociális juttatások lehetőségeiről a szülői értekezleten, fogadó órákon, írásos tájékoztatón keresztül

· Szülőkkel közös programok szervezése (pl. kertgondozás, nyílt tanítási órák, farsang, projecthét)

Az együttműködés területei:

· a tanulókkal

· a szülőkkel (a szaktanárok havi rendszerességgel fogadóórát tartanak)

· a gyermekvédelmi szolgálattal

· a gyermekvédelmi rendszerhez kapcsolódó feladatot ellátó más személyekkel (pl. védőnő) intézményekkel, hatóságokkal
4.15. Szülő - tanuló - pedagógus együttműködési formái

A tanulókat az iskola életéről, az iskolai munkatervről, ill. a feladatokról az iskola vezetése, a diákönkormányzat felelős vezetője és az osztályfőnökök tájékoztatják.

Az iskola igazgatója, helyettesei, havonta iskolagyűlést tartanak. 

Az igazgató évente egyszer a diákönkormányzat vezetőségi ülésén részt vesz.

A diákönkormányzat vezetője hetente kapcsolatot tart a diákönkormányzat vezetőségével a diákönkormányzati ülésen. 

Feladatkörét és jogait folyamatosan erősítjük,  az iskolai élet színtereinek megfelelően igénybe vesszük.

A tanulók kérdéseiket, véleményüket, javaslataikat választott képviselőik, tisztségviselőik útján közölhetik az iskola igazgatóságával, nevelőivel.

A tanulót és a tanuló szüleit a tanuló fejlődéséről, egyéni haladásáról a szaktanárok folyamatosan (szóban, illetve a tájékoztató füzeten keresztül írásban) tájékoztatják. 

A szülőket az iskola egészének életéről, az iskolai munkatervről, az aktuális feladatokról az iskola igazgatója és az osztályfőnökök tájékoztatják.

A szülői képviselet hagyományosan működő szervezete a Szülői Munkaközösség választmánya, mely az osztályok választott képviselőiből áll.

· üléseit saját munkaterve alapján tartja, melyen részt vesz az iskolavezetés képviselője,

· az igazgató legalább évente egyszer részt vesz a szülői munkaközösség választmányi ülésén vagy az iskolai szintű szülői értekezleten,

· az osztályfőnökök félévente legalább egyszer az osztályuknak szülői értekezletet tartanak. 

Az iskola nyitottsága érdekében sokoldalú együttműködési lehetőséget biztosítunk a következő területeken:

1. Szülő - pedagógus:
· családlátogatás igény szerint

· szülői értekezlet

· fogadó óra

· írásbeli tájékoztatás

· iskolai programokban való aktív szülői részvétel

· SZMK értekezletek

· szülők nevelők bálja
Pályázatunk keretében megvalósuló kompetencia alapú oktatás új oktatásszervezési eljárások bevezetésére ad alkalmat és lehetőséget. Ennek során feladatunk a szülőket minél szélesebb körben bevonni az iskolai élet hétköznapjaiba. Az innováció keretében tájékoztatjuk őket az új oktatásszervezési eljárásokról, módszerekről, amiben szoros együttműködést kérünk bekapcsolódásukkal, részvételükkel, aktív hozzáállásukkal az újszerű feladatokhoz.

Megismerkedhetnek nyílt órákon, nyílt napokon, nyílt heteken ezekkel az új módszerekkel, aktívan bekapcsolódhatnak a témahét és a – három hetet meghaladó – projekt munkáiba. Saját maguk is megtapasztalják a tevékenység közbeni tanulás szépségeit, a felfedezés és az alkotás örömét. Így erősödik a tanulást segítő tevékenységük. Bevonjuk őket környezetünk tisztaságát segítő munkaprogramba, így együtt dolgozik pedagógus, szülő és gyermek egyaránt. Közös családi sportvetélkedőre invitáljuk őket. 

2. Pedagógus - tanuló:  

· osztályfőnöki órák

· diáktanács

· igazgatói tájékoztatás

· iskolagyűlés

· iskolai rendezvények

· egyéni beszélgetések

4.16. Az iskolai hagyományok őrzése, ápolása, alapítványi tevékenységek

Iskolai hagyományaink őrzése, ápolása az iskolánk életében nagy hangsúlyt kap. Alapvető célunk ezzel az, hogy diákjaink érzelmileg is kötődjenek iskolánkhoz, és a már végzett diákjainkkal való kapcsolattartás is szorosabbá váljék. Az iskola sajátos arculatának kialakításában is fontos szerep jut a hagyományőrzésnek, amellett a tanórán kívüli foglalkozások körét bővíti, a diákéletet színesíti. Alapfokú oktatási intézményünkben kiemelten fontos nevelési és oktatási cél: az emberközpontú nevelés, amely eddig is pedagógiai tevékenységünk középpontjában állt. Megvalósítása folyamán legfontosabb feladatunk a személyiség sokoldalú fejlesztése és az emberi értékek továbbadása. Olyan iskola létrehozása, amelyben a gyermek-szülő és pedagógus jól érzi magát. 
· A pedagógiai munka színvonalának emelése érdekében – kiemelt figyelmet fordítunk az alaptevékenységek fejlesztésére: - a differenciált oktatás minél magasabb színvonalával a tehetséggondozás és a felzárkóztatás hatékonyabbá tételével. (Idegen nyelv csoportbontásával – nívós, felzárkóztató csoportok szervezésével. )
· A tanulási nehézségek leküzdésére fejlesztő pedagógusokkal foglalkozásokat szervezünk, melynek célja a fejlődési elmaradások egyéni megelőzése, leküzdése, annak értelmében, hogy a tanuló eleget tudjon tenni a tantervi céloknak, követelményeknek. 
· A továbbiakban is nagy hangsúlyt fektetünk az iskolai testnevelésre és sportra, (mindennapos testnevelés, konditerem, gyógytestnevelés stb.) a nagyfokú szellemi megterhelés ellensúlyozására a mozgáshiány pótlásával. 
· Az életkörülmények romlása az iskolában is éreztetik hatásukat. Gyorsuló ütemben emelkedik a hátrányos helyzetű tanulók száma. Ebből adódóan kiemelt hangsúlyt fordítunk a gyermek és ifjúságvédelemre a szociális hátrányok csökkentésére. 
· 2004 szeptemberétől a Szilver Alapfokú Művészeti Iskola kezdte el működését társastánc, néptánc és jazzbalett csoportokkal. 
· A tanulási időn túl igénybe vehetők egyéb iskolai szolgáltatások: konzultáció a tanulási problémákról, felkészítés tanulmányi versenyekre, egyéni öntevékeny könyvtárhasználat, tornaterem és sportpályahasználat, speciális tanfolyamok, speciális tanácsadás, pályaválasztás. 
· Szociális szolgáltatások: étkezési lehetőség, napközi, tanulószoba, egészségügyi vizsgálat megszervezése, szűrővizsgálatok. 
· Vakációs kínálatok: nyári táborozások: álló és nyelvi táborok, úszásoktatások, sportágakba bepillantást elősegítő sí tábor.

Hagyományos rendezvények a nemzeti és egyházi ünnepkörből
Hagyományos rendezvényeink sorában igen fontos szerepet töltenek be a nemzeti ünnepek (okt. 23., márc. 15.) Ezekről a méltó megemlékezés az iskola által közvetített értékek egyike. Fontos, hogy tanulóink ismerjék nemzetünk kulturális örökségeit, legyenek tájékozottak a haza történelmében, mélyüljön hazaszeretetük. Az ünnepségek a tehetséggondozás területének szélesítésére is alkalmat adnak. A karácsony előtti hetekben tanulóink délutáni foglalkozásokon szakavatott vezetők segítségével kis csoportokban ismerkednek a karácsonyi szokásokkal, díszek, ajándéktárgyak készítésével, amelyekkel az utolsó tanítási napon az iskola karácsonyfáját feldíszítik. Ezen időszakban az idegen nyelvi munkaközösség szervezésében a diákok megismerkednek más népek karácsonyi szokásaival, amelyeket társaiknak elő is adnak.

A tanév hagyományos iskolai rendezvényei
· Tanévnyitó iskolagyűlés: rövid műsor és bensőséges hangulatú köszöntés fogadja iskolánk tanulóit. 

· Október 6.: tiszteletteljes megemlékezés az Aradon kivégzett tábornokokról, és a Pesten meggyilkolt első felelős magyar kormány miniszterelnökéről.

· Karácsonyi mesejáték: az általános iskola alapítványa, a „Tehetséges Tanulókért” Alapítvány a tantestülettel szoros együttműködésben rendezi meg minden év utolsó tanítási napján a karácsonyi mesejátékot. Ez a rendezvény az egész intézményt érintő munka, aminek tevékeny részesei a tantestület és a gyerekek.  A forgatókönyvet a pedagógusok írják, megtervezik és elkészítik hozzá a dekorációt, valamint koreografálják és betanítják a mesejáték betéttáncait, amiben minden évfolyam bemutatkozhat. A forgatókönyvírók betanítják a gyerekszereplőknek a darabot, így érintett az egész iskola a bemutatásában. A megható történet jelenetei a gyerekek által előadva megalapozzák a karácsony bensőséges hangulatát. Megnézik a szülők, a környező intézmények óvodásai, iskolásai. A bevételből a „Tehetséges Tanulókért” Alapítvány támogatja az intézményben tanuló hátrányos helyzetű, de tehetséges gyermekeket. Hozzájárul a kitűnő tanulók könyvjutalmazásához tanév végén, valamint támogatja az iskolai programokat.

· Sámli bál: az általános iskola két alapítványa közül az 1995 márciusában alakult „Boldog Gyermekekért” Alapítvány minden év áprilisában tartja alapítványi bálját, a Sámli Bált. Sok martfűi és környékbeli települések lakóinak nyújt kikapcsolódási, szórakozási lehetőséget. .Az évek óta hagyományosan jó hangulatú rendezvény arról tanúskodik, hogy a résztvevők mindent megtesznek a tanulókért, azért, hogy a „Boldog Gyermekekért” Alapítvány megvalósíthassa nemes céljait. A bál az iskola pedagógusai és az alapítvány kuratóriuma által bemutatott vidám produkcióval alapozza meg a jó hangulatot. A nyitó műsorszám után a végzős évfolyam keringőjére kerül sor. Ezt követően tréfás kaszinó és táncmulatság várja a szórakozni vágyókat. A „Boldog Gyermekekért” Alapítvány kuratóriuma és az iskola vezetése arra törekszik, hogy minden gyermek részesüljön a Sámli bál bevételéből. A gyerekek utaztatását, versenyek nevezési díjait, kirándulásokat és táborokat támogat az alapítvány, igyekezve ezzel is csökkenteni a szülők kiadásait.

· Diáknap: a tavasz egyik legfontosabb diákeseménye. Ezen a napon tanítás nincs, de minden diák az iskolában zajló rendezvényeken vesz részt. A programok lebonyolítását a diákönkormányzat végzi és felügyeli a segítő pedagógusok részvételével.

· Ballagás: minden év júniusának kiemelkedő eseménye valamennyi iskolában a ballagás, ahol iskolánk végzős tanulói búcsúznak társaiktól, tanáraiktól, az iskolától.

· Tanévzáró ünnepély: A tanév munkájának lezárása, immár hagyományosan a végbizonyítványok, oklevelek, dicséretek, jutalmak átadása a teljes iskolai közönség: a tantestület, és a tanulók  jelenlétében.
· A munkaközösségek által szervezett tanévközi programok:

· tanulmányi kirándulások, 

· hulladékgyűjtés (ősszel, tavasszal), 

· Madarak és Fák Napja, 

· Anyák napja,

· Márton nap, 

· Halloween party,

· karácsonyi iskolai rendezvények,

· filharmónia, 

· Valentin nap, 

· farsang, 

· tanulmányi és sportversenyek,

· színházlátogatások, 

· pályaválasztási előadások. 

A településhez kötődő hagyományok, kapcsolatok:
Az intézmény a település életében, közéletében folyamatosan jelen van, nevelőink, tanulóink részt vesznek a város rendezvényein, sokszor nézőként, gyakran aktív közreműködőként is. Széleskörű kapcsolatrendszert építettünk ki a város szinte minden intézményével, civilszervezetével.

· A szokásos információcserénél szorosabb, tartalmasabb a kapcsolatunk az óvodával. Rendszeresen részt veszünk egymás rendezvényein, programjain.

·  Fontosnak tartjuk a Városi Művelődési Központ és Könyvtár szerepét, hiszen az az értékközvetítés, amit végeznek, tanulóink és kollégáink javát szolgálja. (Filharmónia előadások, színház, mozi, író- olvasó találkozók, könyvtári programok, vetélkedők)

· Kiemelt fontosságú a VSE-vel és a szakosztályokkal, civilszervezetekkel (pl.: a Kárpát-medencei Magyarság Művelődési Kör Egyesület) a kapcsolatunk az iskolai sport és az utánpótlás nevelés kapcsán. (Úszóversenyek, utcai futóversenyek, területi atlétika vagy triatlon, duatlon versenyek, labdajátékok)

· Sokat köszönhetünk a Családsegítő Szolgálatnak és a gyámhivatal munkatársainak, hiszen hátrányos és veszélyeztetett tanulóinknak soron kívül, mindig nagy felelősségtudattal segítettek.

· Fontosnak tartjuk kapcsolatunkat a martfűi magazinnal, melynek révén tájékoztatást tudunk adni a település lakosainak az iskolában folyó tevékenységről.

· Kiemelkedően fontos szerepe van iskolánk életében a fenntartónak, a képviselőtestületnek. Rendezvényeinken mindig szívesen vesszük jelenlétüket, hiszen szeretnénk, ha megismernék munkánkat, az iskola életét, az itt folyó tevékenységet.

Helyi tanterv

7. A tankönyvek és más taneszközök kiválasztásának elvei

HELYI TANTERV

1. A képzés rendje
1.1. Formai keretek (osztály és csoportrendszer)

Iskolánkban a munkarend általános alapja a hagyományos osztálykeretekben történő tanítás. A KT rendelkezései és a fenntartó hozzájárulása óratervben rögzített csoportbontásokat tesz lehetővé.

A csoportok létrehozásának szempontjai:

Bizonyos közismereti (idegen nyelv, számítástechnika, technika és életvitel.) tantárgyaknál a tanulók igényei, az egyes tantárgyak belső logikája, nevelési-oktatási célkitűzései határozzák meg a bontást, másrészt a továbbtanulási szándék, az arra való felkészítés, valamint a felzárkóztatás indokolhatja az osztályok bontását. Idegen nyelvek esetén 7. és 8. évfolyamon idegen nyelven belül is sor kerül bontásra évfolyam szinten, képességek szerint. Ezek a csoportok átjárhatóak, évközben is. 

Az osztályok összetétele a beiskolázáskor alakul ki, a csoportbontások a tanév kezdetén, az osztályfőnök irányításával, az osztályban tanító szaktanárok egyetértésével jönnek létre.

1.2. Munkaközösségek

Az oktatási-nevelési célok megvalósítására a hatékonyabb munkavégzés érdekében az azonos tantárgyi csoportot tanító szaktanárok munkaközösséget alkotnak. Iskolánkban az alábbi munkaközösségek működnek: 

Alapfokon:

Alsós munkaközösségek:

· reál

· humán          

Felsős munkaközösségek:                  

· humán

· testnevelés

· idegen nyelvi

· reál

Az egyes munkaközösségek élén a közösség által javasolt, az igazgató által megbízott vezetők állnak, tevékenységüket éves munkatervük alapján végzik, amely az iskolai munkaterv része.

Az egyes szaktanárok párhuzamosan több munkaközösség tagjai is lehetnek (szakpár, osztályfőnökség...)

Az iskolavezetőség a munkaközösség-vezetőkön keresztül munkaközösségi, illetve tantestületi értekezleteken biztosítja a nevelőtestület bevonását az iskola életét befolyásoló tervek, döntések előkészítésébe. A munkaközösségek önállóak, de nem egymástól elszigeteltek.

A munkaközösség-vezetők rendszeresen beszámolnak az iskolavezetőség és a nevelőtestület előtt közösségük életéről, szakmai munkájukról, a felmerült gondokról.

1.3.  Az iskola szerkezeti felépítése


Bevezető szakasz



Kezdő szakasz





Alapozó szakasz




Fejlesztő szakasz


1.4.1. A tanulók felvétele:

Az alapfokú képzésbe felvehető tanuló

· KT. 6.§ (2) és (3) bekezdés alapján:

„(2) A gyermek, ha eléri az iskolába lépéshez szükséges fejlettséget, legkorábban abban a naptári évben, amelyben a hatodik, legkésőbb amelyben a nyolcadik életévét betölti, tankötelessé válik. A gyermek, ha az iskolába lépéshez szükséges fejlettséget elérte, abban a naptári évben, amelyben a hatodik életévét május 31. napjáig betölti, megkezdi a tankötelezettség teljesítését. A szülő kérelmére a gyermek megkezdheti a tankötelezettség teljesítését akkor is, ha a hatodik életévét december 31. napjáig tölti be. A tankötelezettség kezdete annál a gyermeknél eshet a nyolcadik életévre, aki augusztus 31. utáni időpontban született. A tankötelezettség teljesítése a tanév első tanítási napján kezdődik.

(3) A tankötelezettség annak a tanévnek a végéig tart, amelyben a tanuló tizennyolcadik életévét betölti. A sajátos nevelési igényű tankötelezettsége meghosszabbítható legfeljebb annak a tanévnek a végéig, amelyben a huszadik életévét betölti.”

· A tankötelezettség teljesíthető a törvény figyelembevételével (6.§ 4.a, b.; 7.§ 1. 2. 3. bekezdése alapján)

· A felvételi időszakot a központilag meghatározottak alapján hirdetjük ki és bonyolítjuk le.

Iskolánk a beiskolázási körzetéből – melyet a fenntartó határoz meg- minden jelentkező  tanköteles korú tanulót felvesz. 

Az első osztályba történő beíratkozás feltétele, hogy a gyermek az adott naptári évben a hatodik életévét május 31. napjáig betöltse, vagy ha ezt csak december 31. napjáig tölti be, a szülő kérje gyermeke felvételét. 

· Az első osztályba történő beiratkozáson be kell mutatni: 

· a gyermek születési anyakönyvi kivonatát, 

· a szülő személyi igazolványát, 

· a gyermek felvételét javasoló óvodai szakvéleményt, (ha a gyermek óvodás volt), 

· a nevelési tanácsadó felvételt javasoló szakvéleményét (ha a gyermek nem volt óvodás, vagy ha az óvoda a nevelési tanácsadó vizsgálatát javasolta), 

· a gyermek egészségügyi könyvét a gyermekorvos felvételi javaslatával, 

· szükség esetén a szakértői bizottság véleményét. 

· 2-8. osztályba történő felvételnél be kell mutatni: 

· a tanuló anyakönyvi kivonatát, 

· a szülő személyi igazolványát, 

· az elvégzett évfolyamokat tanúsító bizonyítványt, 

· az előző iskola által kiadott átjelentkezési lapot. 

· A 2-8. évfolyamba jelentkező tanulóknak- az iskola helyi tantervében meghatározott követelmények alapján összeállított – szintfelmérő vizsgát kell tennie idegen nyelvből és azokból a tárgyakból, amelyeket előző iskolájában - a bizonyítvány bejegyzése alapján nem tanult. Amennyiben a tanuló valamely tantárgy(ak)ból a szintfelmérő vizsgán az előírt követelményeknek nem felel meg, az igazugató dönt a felzárkóztatás módjáról. 

· Az iskola beíratkozási körzetén kívül lakó tanulók felvételéről a szülő kérésének, a tanuló előző tanulmányi eredményének, illetve magatartás és szorgalom  érdemjegyeinek,  valamint az adott évfolyamra járó tanulók létszámának figyelembe vételével az iskola igazgatója dönt. 

· Ha a körzeten kívül tanuló az 1. évfolyamra jelentkezik, vagy ha a 2-8. évfolyamon tanév végi osztályzatának átlaga 3,5 alatt van, illetve magatartása vagy szorgalma rossz, hanyag, változó minősítésű, az igazgató döntése előtt kikéri az igazgatóhelyettesek és az érintett évfolyam osztályfőnökeinek véleményét. Ugyancsak ezt kell tenni akkor, ha a beiskolázási körzeten kívül lakó tanuló előzőleg már iskolánk tanulója volt, de tanulmányi eredménye, magatartása vagy szorgalma a fentebb leírtak szerint alakul. Ilyen esetben az iskola igazgatója e vélemények figyelembevételével dönt arról, hogy az érintett tanuló folytathatja-e tanulmányait iskolánkban, vagy jelentkeznie kell a lakóhelye szerint illetékes iskolában. A döntésről a szülőt értesíteni kell. 

1.4.2. A képzés belső szakaszai, a tanulók felvétele, átvétele, átjárhatóság

Az iskolánk képzési rendszerét az igényes közismereti oktatás mellett szakmai előkészítés, speciális szakmai képzés jellemzi. Ennek szakaszai a következők:

1-2. osztály:
- bevezető szakasz
nem szakrendszerű oktatás

3-4. osztály:
- kezdő szakasz
nem szakrendszerű oktatás

5-6. osztály:
- alapozó szakasz
100%-ban szakrendszerű

7-8. osztály:
- fejlesztő szakasz
100%-ban szakrendszerű oktatás

2. Az iskola egyes évfolyamain az elkövetkező tanévekben alkalmazott tantervek: 

Alapfok

Az  alkalmazott tantervek  felmenő rendszerben a következő években

	Tanév
	Évfolyam

	
	1.
	2.
	3.
	4.
	5.
	6.
	7.
	8.

	2011/2012
	KETA
	KETA
	KETA
	KETA
	KETA
	KETA
	KETA
	KETA


KETA = új NAT alapján átdolgozott kerettanterv a 243/2003. (XII.17.) Korm. Rendelet a Nemzeti Alaptanterv kiadásáról, bevezetéséről és alkalmazásáról – alapján

Alkalmazott tantervek:

Kezdő és bevezető szakaszban: az Educatio Kht. Kompetencia-fejlesztő oktatási program kerettanterve valamint az Apáczai tankönyvcsalád kerettanterve 

Alapozó és fejlesztő szakaszban: az Educatio Kht. Kompetencia-fejlesztő oktatási program kerettanterve valamint az Apáczai tankönyvcsalád kerettanterve 

A 2012/2013-as tanévtől intézményünkben a tanulóknak lehetőségük lesz arra, hogy második idegen nyelvet válasszanak az 5. évfolyamtól.

Azoknak a tanulóknak van erre lehetőségük, akiknek az első idegen nyelvi osztályzata jeles és tanulmányi átlaguk legalább 4,5.

2.2. 

Az 1-8. évfolyam kerettanterv szerinti tantárgyi rendszere és heti óraszáma:

Keta

Az óraszámok a 2/2008. OKM rendelet(II:28.) alapján átdolgozásra kerültek Az ének, a rajz és az életvitel tantárgyak a 2010/2011. tanévtől kezdődően 5. osztálytól felmenő rendszerben művészetek néven egy tantárgyat alkotnak.

	Tantárgy
	1.évf.
	2.évf.
	3.évf.
	4.évf.
	5.évf.
	6.évf.
	7.évf.
	8.évf.

	Magyar nyelv és irodalom
	8
	8
	8
	7
	4
	4
	3,5
	3,5

	Mozgókép és médiaismeret
	-
	-
	-
	-
	-
	-
	-
	1

	Történelem és állampolgári ismeretek (Hon és Népismeret)
	-
	-
	-
	-
	2
	2
	2
	2

	Idegen nyelv
	0,5
	0,5
	0
	3
	3
	3
	3
	3

	Matematika
	4
	4
	4
	3
	4
	3
	3
	3

	Informatika
	
	
	
	1
	0,5
	1
	1
	1

	Környezetismeret
	1
	1
	1
	2
	-
	-
	-
	-

	Természetismeret
	-
	-
	-
	-
	2
	-
	-
	-

	Természetismeret, Egészségtan
	-
	-
	-
	-
	-
	2
	-
	-

	Fizika
	-
	-
	-
	-
	-
	-
	1,5
	1,5

	Biológia
	-
	-
	-
	-
	-
	-
	1,5
	1,5

	Kémia
	-
	-
	-
	-
	-
	-
	1,5
	1,5

	Földrajz
	-
	-
	-
	-
	-
	1
	1,5
	1,5

	Művészetek:/Ének zene
	1
	1
	1,5
	1
	1
	1
	1
	1

	Művészetek:Rajz
	1,5
	1,5
	1,5
	1,5
	1,5
	1,5
	1
	0,5

	Művészetek:Technika és életvitel
	1
	1
	1
	1
	1
	1
	1
	0,5

	Testnevelés és sport (tánc)
	3
	3
	3
	3
	2,5
	2,5
	2,5
	2,5

	Osztályfőnöki
	-
	-
	-
	-
	1
	0,5
	0,5
	0,5

	Etika
	-
	-
	-
	-
	-
	-
	0,5
	0,5

	Összesen
	20
	20
	20
	22,5
	22,5
	22,5
	25
	25

	Törvényi köt.óraszám
	20
	20
	20
	22,5
	22,5
	22,5
	25
	25

	Nem kötelező idegen nyelv
	0,5
	0,5
	2
	-
	-
	2
	2
	1

	Magyar korrepetálás
	1
	1
	1
	1
	1
	1
	1
	

	Matematika korrepetálás
	1
	1
	1
	1
	1
	1
	1
	

	Nívó nyelvi csoport
	
	
	
	
	
	
	1
	1

	Tehetséggondozó matematika
	
	
	
	
	
	
	
	1

	Tehetséggondozó magyar
	
	
	
	
	
	
	
	1


A magas évfolyam létszám esetén tantestületi döntés alapján magyar nyelv és irodalom valamint matematika tantárgyakból a korrepetálás és tehetséggondozás óraszáma csoportbontásra használható fel.

 AZ ÖSSZEVONT OSZTÁLYOKKAL

MŰKÖDŐ MEZŐHÉKI TAGINTÉZMÉNY ÓRATERVE

	Hetes óraterv az összevont osztályú tanulócsoportok 1-2. évfolyamai számára

	

	
	1. évfolyam
	2. évfolyam

	
	Közvetlen                     Önálló
	Közvetlen                     Önálló

	Magyar nyelv és irodalom
	3/111                           4/148
	3/111                            4/148

	Idegen nyelv
	
	

	Matematika
	3/111                           3/111
	3/111                            3/111

	Informatika
	
	

	Környezetismeret
	1/37                            ---
	1/37                            ---

	
	közös közvetlen

	Technika és életvitel
	1/37

	Rajz és vizuálkis kultúra
	1/37

	Ének-zene
	1/37

	Testnevelés
	3/111

	Heti kötelező óraszám összesen
	13+7=20 óra
	13+7=20 óra

	Évi óraszám összesen
	740 óra
	740 óra

	Nem kötelező tanórai foglalkozások száma
	2 óra

	Felzárkóztató egyéni foglalkozás heti óraszáma
	2 óra


	Hetes óraterv az összevont osztályú tanulócsoportok 3-4. évfolyamai számára

	

	 
	    3. évfolyam
	   4. évfolyam

	 
	          Közvetlen                     Önálló
	          Közvetlen                     Önálló

	Magyar nyelv és irodalom
	             3/111                           3/111
	            3/111                            3/111

	Idegen nyelv
	 
	            1,5/55,5                         1/37

	Matematika
	             3/111                           3/111
	            3/111                            2/74

	Informatika
	 
	             1/37                                         ---

	Környezetismeret
	             1/37                             1/37
	             1/37                             1/37

	 
	közös közvetlen

	Technika és életvitel
	1/37

	Rajz és vizuális kultúra
	1/37

	Ének-Zene
	1/37

	Testnevelés
	3/111

	Heti kötelező óraszám összesen
	         13+7=20 óra
	         15,5+7=22,5 óra

	Évi óraszám összesen
	          740 óra
	          832,5 óra

	Nem kötelező tanórai foglalkozások száma
	2,25 óra

	Felzárkóztató egyéni foglalkozás heti óraszáma
	2 óra


A célok megvalósítását támogató eszközök:

Az új oktatásszervezési eljárások alkalmazása az alábbi részletezés alapján történik, melyek céljaink megvalósítását támogatják.

	ESZKÖZÖK / ÉVFOLYAM
	1.
	2.
	3.
	4.
	5.
	6.
	7.
	8.

	Műveltségterület tantárgyi bontás nélküli oktatása: a tantárgy neve:

Magyar nyelv és irodalom 5. évfolyam
	
	
	
	
	x
	x
	
	

	Három hetet meghaladó projekt
	x
	
	
	
	
	
	
	

	Témahét
	x
	
	
	
	
	
	
	

	Moduláris oktatási programok

8. évfolyam média
	
	
	
	
	
	
	
	x


Tantestületünk fenntartja magának a jogot, hogy minden évben a munkatervében döntsön a három hetet meghaladó projekt és a témahét témájáról és időpontjáról, az adott évfolyam adottságait figyelembe véve.

A kompetencia alapú oktatás fenntarthatósága érdekében tantestületünk az elkövetkező 5 évben az alábbi struktúrában megjelölt tevékenység formák alkalmazásáról döntött:

	Tevékenységek
	Kompetencia terület/ Tantárgy neve
	2011
	2012
	2013
	2014
	2015

	Teljes tanórai lefedettséget biztosító programcsomag Szövegértés-szövegalkotás" (anyanyelvi kommunikáció) kulcskompetencia területen 

kompetencia alapú oktatási program, programcsomag bevezetése 1. osztályban
	Szövegértés-szövegalkotás/ Magyar nyelv és irodalom

	x
	x
	x
	x
	x

	Teljes tanórai lefedettséget biztosító programcsomag Matematika- logika kulcskompetencia területen kompetencia alapú oktatási program, programcsomag bevezetése 1. osztályban
	Matematika- logika /Matematika
	x
	x
	x
	x
	x

	Választott komp. terület

Idegen nyelvi" kulcskompetencia területen kompetencia alapú oktatási program, programcsomag bevezetése 1. osztályban
	Idegen nyelvi kompetencia/

Német

Angol
	x
	x
	x
	x
	x

	Műveltségterület tantárgyi bontás nélküli oktatása
	Szövegértés-szövegalkotás/ Magyar nyelv és irodalom 5. oszt


	x
	x
	x
	x
	x

	Moduláris oktatás
	Média 
	x
	x
	x
	x
	x

	Jó gyakorlat átvételének alkalmazása
	Szövegértés-szövegalkotás
	x
	x
	x
	x
	x


A moduláris oktatás iskolánkban a következőképpen valósul meg:

A 8. évfolyamon tanuló diákjaink az első média órán 3 modul közül választhatnak. A többség döntése alapján kerül sor a választott tematika tanítására, heti 1 órában.

A következő modul lehetőségeket kínáljuk tanulóink számára:

„A” modul tematikája:

- kommunikáció, tömegkommunikáció fogalma

- a technikai képek kora: képregény, fénykép, animáció

- képalkotás: fotómontázs készítése, fotózás

- alapvető média szöveg – típusok: hír, tudósítás, riport, interjú

- saját újságoldal(ak) készítése

- mozgóképolvasás: reklámfilmek vizsgálata

- rádió és tv a közszolgálatban: 2 médium összehasonlítása, a média ízlésformáló szerepe

- film és média korunk kommunikációjában: kameramozgások, plánok, a kiemelés eszközei a mozgóképen, 1 film közös megnézése

„B” modul tematikája:

- kép és környezet, kép és valóság leképezése, a technikai kép és valóság leképezése

- képolvasási gyakorlatok

- filmelméleti alapfogalmak megismerése: beállítás, jelenet, elbeszélő montázs filmtér, filmidő (filmrészletek segítségével)

- a kommunikáció és a tömegkommunikáció fogalma

- a média funkciói

- rövid sajtótörténet

- a nyomtatott médium jellegzetes ábrázolási eszközei és jellegzetes szövegtípusai

- közszolgálati és kereskedelmi média

„C” modul tematikája:

- a film születése, filmtörténet

- mozi, mozgókép

- 2 film megnézése és elemzése (beállítás, jelent, elbeszélő montázs, filmtér, filmidő, cselekményalakítás)

- kommunikáció

- tömegkommunikáció

- a hír és a hírműsor

- a befolyásolás technikái

- a közszolgálati és a kereskedelmi média

3. Az iskola magasabb évfolyamába lépés feltételei

· Az első- évfolyamon – félévkor és év végén, továbbá a második évfolyamon félévkor – szöveges minősítéssel kell kifejezni, hogy a tanuló kiválóan, jól vagy megfelelően teljesített, illetve felzárkóztatásra szorul. Ha a tanuló „felzárkóztatásra szorul” minősítést kap, az iskolának a szülő bevonásával értékelni kell a tanuló teljesítményét, fel kell tárni a tanuló fejlődését, haladását akadályozó tényezőket és javaslatot kell tenni az azok megszüntetéséhez szükséges intézkedésekre.

· A tanuló az iskola magasabb évfolyamára akkor léphet, ha az oktatási miniszter által kiadott kerettantervekben „A továbbhaladás feltételei” c. fejezetekben meghatározott követelményeket az adott évfolyamon minden tantárgyból teljesítette. 

· A tanuló részére engedélyezhető az iskola évfolyamának megismétlése abban az esetben is, ha egyébként felsőbb évfolyamra léphetne. Az engedély megadásáról a tanuló, kiskorú tanuló esetén a szülő kérésére az iskola igazgatója dönt. A szülő kérésére az első-negyedik évfolyamon engedélyezni kell az évfolyam megismétlését. 

· Az első évfolyamra felvett tanulót, ha egyéni adottsága, fejlettsége szükségessé teszi – jogszabályban meghatározott munkamegosztás szerint, a szakértői és rehabilitációs bizottság vagy a nevelési tanácsadó szakértői véleménye alapján – az igazgató mentesíti az értékelés és minősítés alól, vagy részére az egyéni adottságához, fejlettségéhez igazodó továbbhaladást engedélyez.

· Ha a tanuló az első évfolyamon első alkalommal nem tesz eleget az előírt követelményeknek, munkája előkészítő jellegűnek minősül, és tanulmányait az első évfolyamon folytatja. 

· Magasabb évfolyamba történő lépéshez, a tanév végi osztályzat megállapításához a tanulónak osztályozó vizsgát kell tennie ha: 

· az iskola igazgatója felmentette a tanórai foglalkozásokon való részvétel alól. 

· Az iskola igazgatója engedélyezte, hogy egy vagy több tantárgyból a tanulmányi követelményeket az előírtnál rövidebb idő alatt teljesítse,

· Egy tanítási évben 250 óránál többet mulasztott,

· A 250 óránál többet mulasztott tanulók és a magántanulók esetében az osztályozó vizsga tantárgyai a következők: 

· 1-4. évfolyam: magyar nyelv és irodalom, matematika, környezetismeret

· 5-6. évfolyam: magyar irodalom, magyar nyelvtan, történelem, matematika, természetismeret, idegen nyelv. 

· 7-8. évfolyam: magyar irodalom, magyar nyelvtan, történelem, matematika, fizika, biológia, kémia, földrajz, idegen nyelv.

Általános szempontok

· A tanuló az iskola magasabb évfolyamába akkor léphet, ha az előírt tanulmányi követelményeket teljesítette.

· Ha a tanuló a tanév végén elégtelen osztályzatot kapott, függetlenül a tantárgyak számától, javítóvizsgát tehet, ennek megtételét a szülő és a tanuló jogosult eldönteni. Eldöntheti, hogy megkísérli-e a tanuló a javítóvizsgára történő felkészülést és a javítóvizsga letételét abban az esetben is, ha három, vagy esetleg még több tantárgyból elégtelen osztályzatot kapott.

4. A tanulmányok alatti vizsgák rendje

4.1,Alapfokon az alábbi tanulmányok alatti vizsgák lehetségesek:

· Osztályozó vizsga

· Különbözeti vizsga

· Javító vizsga/pótvizsga

4.2. Fogalmak:

Javító/pót vizsga: 

Adott tantárgyból az adott tanév követelményeinek nem teljesítése esetén megfelelő felkészítés után letehető vizsga.

A szaktanár által összeállított tematika alapján írásbeli és szóbeli vizsgára is sor kerül. A javító /pótvizsgára pedagógusaink 2 alkalommal 2 órás felkészítést tartanak. 

Osztályozóvizsga:

a) Korábban nem tanult tantárgyból, vagy még nem tanult évfolyam tananyagából (félévkor vagy év végén) letett vizsga. Azon tanulók, akik olyan tantárgyból tesznek osztályozó vizsgát, amely nem szerepel az iskola helyi tantervében (pl. olasz, spanyol, stb.) kötelesek önálló felkészüléssel más iskolában jelentkezni osztályozó vizsgára és hivatalos eljárás keretében jegyzőkönyvvel bizonyítani az elért eredményt.

b) Azon tanulók kötelesek osztályozó vizsgát tenni, akik az adott tantárgy tanítási óráinak több mint 30%-áról hiányoztak és nincs elegendő osztályzatuk az értékeléshez.

Különbözeti vizsga:  

Adott tantárgyból iskola, illetve iskolatípus váltás esetén letehető vizsga.

4.3 A tanulmányok alatti vizsgák időpontjai (aktuálisan az adott tanévre szóló munkaterv határozza meg)

· Javító vizsga: augusztus utolsó hete

· Osztályozó vizsga: január, május (június) és augusztus utolsó hete

· Különbözeti vizsga: január, május (június) és augusztus utolsó hete 

4.4 A vizsgára jelentkezés módja, határideje

A fentiekben felsorolt vizsgák közül egyedül az osztályozó vizsgára kell jelentkezni, de csak akkor, ha a tanuló számára ez nem kötelezően előírt. 

Jelentkezés határideje: az osztályozó vizsga időpontja előtt 1 hónappal, írásban, az igazgatónak benyújtva a kérelmet.

4.5 A tanulmányok alatti vizsgák eljárási szabályai

Valamennyi – az előző pontokban felsorolt vizsga – bizottsági vizsga.

A vizsga bizottsága 3 tagú, a kérdező tanár mellett javasolt a munkaközösség-vezető (bizottsági elnök) illetve a tantárgyat tanító másik kolléga részvétele.

A részletes eljárási szabályokat az 11/1994. (VI. 8) MKM rendelet a 9. sz. mellékletében rögzíti.

4.6 A tanulmányok alatti vizsgák követelményei
Javító vizsga: az adott tantárgy adott tanévben előírt követelmények

Osztályozó vizsga: az adott tantárgy adott tanévben előírt követelmények

Különbözeti vizsga: az adott tantárgy adott tanévben előírt követelmények

A sajátos nevelési igényű, illetve a BTM-es tanuló esetében:

Azok a szabályok az irányadóak, amelyeket a KT 30.§ 9. bekezdése előír.

4.7.Az értékelés rendje

· A javító-, osztályozó-, különbözeti vizsgán elért eredmény – az adott évfolyam, adott tantárgy év végi illetve félévi bizonyítványba, törzslapba beírt érdemjegy.

5. A tanulói teljesítmények ellenőrzése, értékelése

A tanév során a tanuló előrehaladását az egyes tantárgyakból a tantárgyat tanító tanár folyamatosan ellenőrzi. A tanítási órákon figyelemmel kísérjük a tanulók munkáját, rendszeresen értékeljük szóban a teljesítményüket és a munkafegyelmüket. A gyakorlóórákon lehetőség van a hibák észrevételére, kijavítására, mielőtt sor kerülne a számonkérésre, osztályozásra. Az osztályozás során törekszünk arra, hogy az ellenőrzés, számonkérés egy tantárgyon belül is változatos legyen. Az ellenőrzésnek szóbeli, írásbeli és gyakorlati formáját alkalmazzuk. Ezek arányát nehéz általánosságban meghatározni, mivel tantárgyfüggők. Előnyben részesítjük a szóbeli feleleteket, mivel fontosnak tartjuk tanulóink beszédkultúrájának fejlesztését, kommunikációjuk tökéletesítését. A különböző tantárgyak sajátosságai miatt a számonkérési módok tantárgyanként is eltérőek.

5.1 Értékelési alapelvek és módszerek

Alapelvek

Az általános iskola alsóbb évfolyamain az értékelésnek alapvetően a tanulók motiválását, önbizalmuk növelését kell szolgálni. A felsőbb évfolyamokon az értékelés célja ezen felül a kívánt továbbhaladás irányának kijelölése a tanuló számára. 

· A tanári visszajelzés elsősorban pozitív megerősítést tartalmazzon és a tanulókat holisztikus módon – egész személyiségüket figyelembe véve – értékelje és fejlessze.

· Növelje a tanuló önismeretét, önbecsülését. 

· Értékelje a tantárgyhoz és a tanulási folyamathoz való pozitív hozzáállást, a tevékenységekben való aktív részvételt, a társakkal és a tanárral való együttműködést.

· Elsősorban fejlesztési területekre és kompetenciákra irányuljon. 

· Legyen tekintettel a tanulók eltérő kiindulási szintjére, haladási tempójára, egyéniségére és életkörülményeire. 

· Emelje ki a tanuló erősségeit, és csak annyi problémával szembesítse, amennyit a közeljövőben reálisan képes megoldani.

· Döntően legyen személyre szabott, kvalitatív és szöveges. 

· Állandó eleme legyen az önértékelés, és vonja be a tanulók egymásról alkotott véleményét. 

· Legyen transzparens, azaz szempontjai, ideje, módja legyen a tanuló számára ismert.

· A tanulók legyenek képesek megfogalmazni, mit tanultak, miben fejlődtek ők vagy társaik.

· Kooperatív munkaformák esetében a csoport teljesítményét együttesen és ne egyénekre bontva értékeljük. A csoportmunka után a csoport összes tagja ugyanazt az értékelést kapja (szövegeset, ill. érdemjegyet).

· A tanuló mostani teljesítményét a korábbihoz mérve fejezze ki.

· Legyen egységes, egyszerű, áttekinthető.

· Legyen kiszámítható, azonos feltételeket teremtő.

· Jelezze a tanuló helyzetét önmaga, a szülő és a környezet számára.

Az alapelveket megvalósító lehetséges értékelési módszerek

Portfólió

Egymás értékelése

Tanulói önértékelés

Egy tanuló értékeli a csoport munkáját

Csoportmegbeszélés

Tanulói napló vagy a kompetenciákat felsoroló eredménylista

5.2 Az értékelést a tanítási órán és azon kívül az alábbi módokon fejezzük ki:

· metakommunikációs jelzésekkel,

· szóbeli vagy írásbeli véleménnyel,

· százalékértékkel,

· osztályzattal,

· a felsoroltak kombinációival.

Az iskolai szóbeli és írásbeli beszámoltatások formái, rendje, a tanulók tudásának értékelésében betöltött szerepe és súlya a kt. 48. §-ának (4.a) pontja alapján

A tanulók teljesítményeinek értékelésekor a gyermek önmagához képest elért eredményeit tartjuk szem előtt, célunk az értékelés ösztönző hatásának érvényesítése: a tanulás iránti vágy serkentése, a tudatos tanulás képességének kialakítása.

Ennek érdekében széles körben gyakoroljuk az egyik legfontosabb pedagógiai elvünket: a gyermek fejlődésében bekövetkezett legapróbb eredményeket is értékesnek tatjuk, a gyermek erőfeszítéseit elismerjük.

5.3 A számonkérés általános formái:

Szóbeli felelet: Értékelésében az játszik szerepet, hogy a tanuló mennyire önállóan, mennyire helyesen fejti ki a témát. Érdemjeggyel fejezzük ki értékelésünket.

Írásbeli felelet (röpdolgozat): Egy-két leckét számon kérő írásbeli ellenőrzés, melynek gyakorisága a tantárgy természetéből adódik és a szaktanár önállóan dönti el gyakoriságát. Értékeléskor érdemjegyet adunk, mely egy szóbeli felelet súlyával azonos.

Dolgozat: a tananyag kisebb egységeit összefoglaló írásbeli ellenőrzés, melyből a szaktanár saját belátása szerinti mennyiségben és gyakorisággal írathat, ha a tantárgyi tervek másként nem rendelkeznek. A dolgozatot előre bejelentjük, de elegendő csak az írást megelőző órán, mert nem témakört ölel fel.

Témazáró dolgozat (számonkérés): egy nagyobb tematikus egységet lezáró, összegző írásbeli vagy gyakorlati ellenőrzés. Megírását lehetőség szerint összefoglaló óra előzi meg. Időtartama lehet egy vagy több tanítási óra. A tanulónak egy héttel vagy 3 tanórával előbb kell bejelenteni a témazáró dolgozat időpontját. A tanuló érdekében egy tanítási napon maximum két témazáró dolgozat íratható. A témazárók jegyeit piros színnel írjuk a naplóba. A témazárók mennyisége minden esetben függ a tantárgy heti óraszámától. Beszámítása kétszeres súllyal számít a félévi és év végi osztályzatot illetően. (A feladatlapot a tanév végéig megőrizzük).

5.4 Az iskolában alkalmazott írásbeli beszámoltatás formái a pedagógiai folyamatban betöltött szerepük alapján:

Diagnosztikus felmérés

A folyamat elején annak feltárására irányul, hogy a tanulók milyen szintű előzetes ismeretekkel, kompetenciákkal rendelkeznek, képességeik és készségeik milyen fejlettséget mutatnak. Ennek ismeretében fogalmazzuk meg a következő pedagógiai fokozat céljait, a fejlesztés irányait.

Várható hatása: Segíti a pedagógiai munka tervezését, elsősorban a differenciálás szempontjainak kialakítását, pótlásra kerülnek fontos ismeretek.

Formája: év eleji felmérés

Alkalmazásának köre: munkaközösségi szinten szabályozott

Értékelés: Százalékos kimutatás

Formatív felmérés

Fejlesztő célú beszámoltatás a tanulási folyamatban való előrehaladásról.

Várható hatása: Lehetővé teszi az elsajátított ismeretek mélységének és stabilitásának megismerését, megmutatja a további fejlődéshez szükséges korrekciót. 

Formája: tanév közben felmérés

Alkalmazásának köre: szaktanári kompetencia, szükség szerint

Értékelése: érdemjeggyel, 1-5 fokozatú skálával 

Tanév közbeni írásbeli tematikus dolgozat

Egy-egy rövidebb tanítási-tanulási szakasz eredményességéről, hatékonyságáról ad képet. A tanított ismeretek, kompetenciák számonkérését szolgálja.

Várható hatása: Elősegíti a tantárgyi ismeretrendszerek megszilárdulását. Segíti a tanulók önértékelését, az egyes tanulót a csoporthoz viszonyított teljesítménynek megismerésében, segíti a tanári értékelést.

Formája: témazáró dolgozat

Alkalmazásának köre: szaktanári kompetencia, a tantárgy sajátosságai szerint

Értékelése: érdemjeggyel, 1-5 fokú skála alkalmazásával 

Tanév közbeni írásbeli felelet

A tanulók teljes, vagy annál kisebb körében íratott írásbeli felelet.

Egy-egy tananyagrész (lecke) egyéni elsajátításának gyors visszajelzését szolgálja.

Várható hatás: a folyamatos tanulást ösztönzi, segíti egy-egy tanuló ismeretekben való előrehaladásának ellenőrzését.

Formája: írásbeli felelet

Alkalmazásának köre: szaktanári kompetencia

Értékelése: érdemjeggyel, 1-5 fokú skála alkalmazásával 

Tanév végi szummatív felmérés

A tanulást lezáró, a végállapot eredményeit tükröző lezáró - minősítő felmérés. Globális képet ad a követelmények teljesítéséről.

Várható hatása: a NAT és az iskolai dokumentumok által rögzített követelményekhez képest ad képet a tanuló tudásáról.

Az év végi osztályzat kialakításában súlyozott szerepe van.

Formája: tanév végi felmérés

Értékelése: szövegesen és érdemjeggyel, 1-5 fokú skála alkalmazásával 

A szummatív méréshez használt tantárgytesztek:

· tanár által készített mérőeszköz

· standardizált mérőeszköz

· tudásszintmérő tesztek

· feleletválasztó tesztek

· feleletalkotó tesztek

· képesség- jellegű tudás mérésére alkalmas feladatok

A kompetenciaalapú oktatásban résztvevő osztályoknál a következő készségeket mérjük a 2. évfolyamtól kezdődően:

· olvasáskészség

· szókészletmérés

· íráskészség

· fogalmazásképesség

· deduktív és induktív gondolkodás

· rendszerező és kombinatív képesség

· szöveges feladat és problémamegoldó gondolkodás

A mérésekhez a programcsomaghoz kidolgozott mérőeszközöket használjuk.

A felső tagozatos és középiskolás diákok esetén tagozatváltáskor a következő méréseket végezzük még el:

· önszabályozás, tervezés, időbeosztás

· elsajátítási motiváció

· idegen nyelv elsajátítási motiváció

A mérések célja: információt szerezni a tanulási szokásokról, segíteni a tanulót a helyes tanulási módszerek, motiváció időbeosztás kialakításában.

Az írásbeli beszámoltatással szembeni elvárások:

· A teljesítmények felméréséül szolgáló eszközök (tesztlapok, feladatlapok, felmérő lapok) megválasztásakor, összeállításakor törekedjen minden szaktanár a mérésekkel szembeni követelmények figyelembe vételére. (validitás, reliabilitás, objektivitás)

· A pontozási módok, (az írásbeli felelet kivételével) a pontozás érdemjeggyé alakítása szélesebb körű – munkaközösségi, vagy azonos évfolyamon azonos tárgyat tanítók – megegyezésén alapuljon. Tükrözze az egységességet, szolgálja az összehasonlíthatóságot.

· Az írásbeli beszámoltatás a tanulói tudás konkrét hiányosságaira mutasson rá, mutassa meg a gyermeknek, hogy miben kell fejlődnie. 

· Mutasson irányt a továbblépéshez, erősítsen meg a biztos tudásról, szilárd ismeretekről.

Az írásbeli beszámoltatások rendje:

· Az írásbeli beszámoltatás biztosítása a tanítási-tanulási folyamatban való folyamatos előrehaladást, vegye figyelembe a tanulók felkészülésének sajátosságait. (felkészülési idő, napirend, órarend, napi terhelés, váratlan esemény stb.)

5.5 Egységes eljárások: ( 2.évfolyamtól - 8.évfolyamig)

· Az év eleji diagnosztikus felmérés ideje: az új tanév 1. és 2. hete. 

· A pedagógus a témazáró dolgozatok, a felmérések (év eleji, tanév közi, év végi) időpontját legalább egy héttel hamarabb köteles a tanulókkal közölni.

· A hiányzó tanulóval az elmaradt (meg nem írt) írásbeli beszámoltatás pótolható.

· Az írásbeli munkákat a szaktanár a megírást követő 2 héten belül köteles kijavítani, a tanulók és a szülők számára azt érdemben értékelni.

· A szóbeli feleletek érdemjegyeit azonnal közölni kell a tanulókkal - és még azon a napon be kell írni az ellenőrző könyvbe és a naplóba is;

· Bevezető, alapozó és fejlesztő szakaszban félévente - az óraszám függvényében - legalább 3-5 jegy megszerzésének lehetőségét kell biztosítani minden tanulónak,

· Érdemjegyet adni csak az órai teljesítményért illetve a tananyaggal összefüggő tanórán kívüli tevékenységért - házi feladat, kiselőadás, verseny, stb. - lehet. A tantárgyi jegyek nem használhatók közvetlen fegyelmezési eszközként.

· Egy tanítási napon kettő, egy héten legfeljebb 4 dolgozat íratható.

· Adott napon előnyt élvez az írásbeli beszámoltatás megíratásában a heti egy órás tantárgyat tanító szaktanár. 

· A tanulónak joga van a dolgozatát és annak értékelését megismerni, és indokolt esetben a dolgozata értékelésével kapcsolatban - kulturált formában - kifogást tehet, melyre a tanár köteles válaszolni. Egyetértés hiányában az igazgatóhoz panasszal fordulhat.

· Mind a félévi, mind az év végi osztályzatokat - a félév elején a tanár által megadott követelményeknek való megfelelést tükröző -, félévenként legalább három, különböző időpontokban szerzett érdemjegy alapján kell megállapítani. Amennyiben a félévi vagy év végi eredményjegy a tanuló véleménye szerint nem tükrözi híven a szaktárgyi tudását, (nincs összhangban az előre megadott követelményrendszerrel), a Közoktatási Törvény 11.§.1/h. pontja értelmében, jogában áll független vizsgabizottság előtt számot adni tudásáról.

· A beszámoltatási célú házi dolgozat jegye az adott téma jellégétől függően lehet teljes jegy, rész-jegy, akár témazáró jegy is. Az órai „röpdolgozat” témaközi rész-jegy legyen. A záró és nagydolgozatok a témazáró jegyét, a vizsgák a félévi, ill. év végi jegyet meghatározóan befolyásolják.

· Mind a szóbeli, mind az írásbeli beszámolások követelményeit, értékelési szempontjait a tanulókkal előzetesen ismertetni szükséges. Fontos, hogy a pedagógusok biztosítsanak tantárgyukban javítási lehetőséget a tanulóknak. 

· A tanuló által szerzett érdemjegyekről a szülőt, a tárgyat tanító nevelő értesíti az üzenő füzeten, tájékoztató füzeten és ellenőrzőn keresztül. Az tájékoztató füzet és ellenőrző bejegyzéseit az osztályfőnök havonta ellenőrzi, és az esetlegesen elmaradt érdemjegyek, beírását pótolja.

· A szövegértés – szövegalkotás: A programcsomag a magyar nyelv és irodalom tantárgyba kerül beillesztésre, ezért az említett tantárgy egy érdemjeggyel értékelendő.

5.6 Az otthoni (napközis és tanulószobai) felkészüléshez előírt írásbeli és szóbeli feladatok meghatározásának elvei és korlátai 

(a kt. 48.§-ának 4.b, pontjához)

Az otthoni házi (napközis és tanulószobai) feladatok adásával célunk, hogy a tanulók képességeihez mérten önállóan tudják alkalmazni a tanórán elsajátított eljárásokat, megoldási technikákat, a tanult ismereteket önállóan rögzítsék, a rendszerek tanulásra neveljük őket.

· A házi feladat kijelölésekor a következő alapelveket vesszük figyelembe:

· A hazai tudományos pedagógiai szemlélet egyre inkább hangsúlyozza a gyermekek terheinek csökkentését. Elvárja az intézmények önkorlátozó, a gyermekek egészséges fejlődését szolgáló gyakorlat kialakítását.

· A házi feladat kijelölésekor figyelembe vesszük a tanulók életkori sajátosságait, a képességek szerinti differenciált feladat kiadásának lehetőségét.

· A tanulási hét alatt figyelembe vesszük az egyenletes terhelést. A napközis és tanulószobás rendszerben a pedagógus által munkaidő alatt ellenőrizhető írásbeli házi feladat-mennyiséget jelölünk ki.

· A közoktatási törvényből adódó korlátokat az iskola minden pedagógusa betartja, tiszteletben tartja a tanulók pihenéshez, szabadidőhöz való jogát. 

Egységes eljárások

· Az írásbeli házi feladat adásának korlátai minden évfolyamra érvényesek.

· A kötelező írásbeli házi feladat mennyisége annyi legyen, aminek ellenőrzése tíz percnél több időt nem vesz igénybe, a házi feladat elkészítését a szaktanár minden órán ellenőrzi.

· A hiányzó házi feladat a tanulóval pótoltatható.

· A rendszeresen elmulasztott házi feladatért (3-5 egymást követő eset) elmarasztaló érdemjegy adható, vagy kerüljön bejegyzés az ellenőrzőbe.

Az otthoni írásbeli házi feladat kiadásának korlátai

· Péntekről hétfőre kötelező írásbeli házi feladatot nem adunk. A tanulókat (versenyre készülők, a tantárgy iránt aktívan érdeklődők) egyéni választásuk, kérésük alapján szorgalmi feladattal segíthetjük, számukra szorgalmi feladatot javasolhatunk.

· Az otthoni tanulási idő (írásbeli és szóbeli feladatok elvégzésének együttes ideje) maximum 20-30 percet vehet igénybe egy tantárgyból.

· A napi felkészülés otthoni (napközis, tanulószoba) ideje nem lehet több 1-1,5 óránál.

5.7 Szöveges értékelés

A közoktatási törvény értelmében, a kezdő szakasz első évfolyamán és a második évfolyam félévi értékelése szövegesen történik. A szummatív jellegű értékelések a szó-és írásbeli értékelésekre épülnek, azok tapasztalatait összegzik, s az adott időszak fejlesztési prioritásai határozzák meg tartalmukat.

A szöveges értékelés koncepciójának elvi kiindulópontjai:
1. Az értékelés a gyerekekért, s elsősorban a gyerekeknek szóljon.

2. Alakítsa a helyesen értékelést, segítse a reális önismeretet.

3. Nyitott legyen, amely nem ítéletet alkot, hanem tükröt tart.

4. A gyerek lehessen aktív részese a saját fejlődésének.

5. A szülő és a pedagógus közösen gondolkodhasson a gyermek fejlődéséről.

Az szöveges értékelés módjai:

· az első negyedévben átfogó értékelés készül a tanulmányi munkához való hozzáállásról, a tanuló általános fejlettségi szintjéről, szociális kompetenciájáról

· Félévkor a tantestület által elfogadott tájékoztató füzetben és naplóban, a tanuló fejlettségi szintjét jellemző fogalmak aláhúzásával történik az értékelés.


 Év végén teljes körű értékelést készítenek tanítóink, amelyben tantárgyanként részletesen értékelik a tanuló éves teljesítményét. 

Az értékelő lapot a félévi értesítő és az év végi bizonyítvány mellett adják ki. Az év végi szöveges értékelés a bizonyítvány mellékletét képezi.

· Összegzésként a következő minősítést kaphatják a tanuló:



Kiválóan megfelelt



Jól megfelelt



Megfelelt



Felzárkóztatásra szorul



………… tantárgyakból dicséretet érdemel

Tanórai munkaformák

A tanórai tartalom a kötelezően elsajátítandó ismeretszerzést jelenti.

Szervezési formája lehet:

· Hagyományos tanóra – 45 perces tantermi óra

· Nem hagyományos – mely a nem tanteremben töltött órákat, illetve a komplex foglalkozásokat öleli fel.(projektek, erdei iskola, témanap, témahét, interaktív foglalkozások, tanulmányi kirándulások) (önköltséges)

Nem hagyományos foglalkozások:

· Az erdei iskolai program:

Egymásra épülő adott környezethez illeszkedő, a tanulók képességeinek megfelelő, aktív részvételüket igénylő, a tananyag élményszerű elsajátítását szolgáló egy- vagy többnapos tanulási forma. Az erdei iskola programokat, valamint az iskolán kívüli foglalkozásokat az osztályfőnökök szervezik, a szülői munkaközösség véleményének kikérésével. Az erdei iskola költségei a szülőkre hárulnak, ezért a szervezésénél a program költségvetését az osztály szülői közössége hagyja jóvá a szülői értekezleten. 

Pedagógusaink – a lehetőségek szerint - pályázatokat írnak az erdei iskola programjára, amellyel a költségeket csökkenthetik.

· Témahét: a kezdő szakasz első évfolyamán a munkatervben rögzített tematika szerint

· 3 hetet meghaladó projekt: kezdő szakasz első évfolyamán a munkatervben rögzített tematika szerint

· Projecthét: az alapozó szakasz évfolyamain a munkatervben rögzített tematika szerint

·  Nem tanteremben tartott óra: a konkrét tananyag elsajátítását segítő helyek felkeresése Pl: parasztudvar, vizes élőhelyek megfigyelése, interaktív foglalkozások, múzeumi foglalkozások igénybe vétele, kiállítások látogatása, könyvtári foglalkozások

· Módszerek

Arra törekszünk, hogy a hagyományos módszerek háttérbe szorításával, sokkal hatékonyabb élményalapú, tevékenykedtető, szenzitív interaktív módszereket is alkalmazzuk.

5.8 A tanulók magatartása, szorgalma értékelésének és minősítésének formája

Magatartás és szorgalom értékelésének alapelvei és célja:
· Segítse az iskola nevelés-oktatás folyamatát 

· Segítse a tanulók önértékelésének fejlődését 

· Személyre szabott legyen 
· Vegye figyelembe a gyermek fejlődését 

Az értékelés folyamata:

· Az osztályfőnökök havonta értékelik a tanulók magatartását és szorgalmát, kikérve a szaktanárok véleményét. Az osztályzatokat beíratja az ellenőrzőbe 

· Félévkor és év végén – a havi jegyek és a szaktanárok véleményének figyelembevételével – az osztályfőnök érdemjegyet javasol 

· A magatartás és szorgalom jegyekről a félévi és év végi osztályozó konferencia dönt. 

Az érdemjegyről az osztályban tanítók, a folyosóügyeletet ellátó nevelők, napközis, fejlesztő, gyógytestnevelő, tanszobás nevelő és az osztályfőnök dönt, szavazategyenlőség esetén az osztályfőnök szavazata duplán számít.  

Magatartáson értjük a tanuló:

· iskolai közösséghez, valamint annak tagjaihoz való viszonyát, 

· önmagához való viszonyát, felelősségét, önállóságát, 

· hatását a közösségre, viselkedését a társas kapcsolatokban, 

· házirendben leírtak és közös iskolai szabályaink betartatását, 

· a közösség érdekében végzett tevékenységét, 

· viselkedését, hangnemét, beszédkultúráját, önfegyelmét. 

 A magatartás értékelése az alapfokon

	
Magatartás
	Példás
	Jó
	Változó
	Rossz

	1. Fegyelmezettsége
	Nagyfokú állandó
	Megfelelő még nem teljesen a sajátja
	Másokat zavaró, változó, de igyekszik
	Erősen kifogásolható, negatív

	2. Viselkedés kultúrája
	Tisztelettudó, udvarias
	Kivetni valót hagy maga után
	Udvariatlan, nyegle
	Durva, romboló, durván közönséges

	3. Hatása a közösségre
	Pozitív, aktív, jóindulatú
	Közömbös, nem árt
	Vonakodó, ingadozó
	Negatív ártó, megfélemlítő

	4. Házirend betartása
	Betartja, arra ösztönöz
	Néha hibázik
	Részben tartja be
	Sokat vét ellene

	5. Felelősségérzete
	Nagyfokú
	Időnként felelőtlen
	Ingadozó
	Megbízhatatlan


Magatartásra adható dicséretek és elmarasztalások:

Szóbeli:

· Egyéni, személyes 

· Osztályközösség előtt 

· Szülők jelenlétében 

· Iskola közössége előtt 

· Súlyos vétség, a házirend sorozatos megszegése, társak bántalmazása esetén fegyelmi tárgyalás hívható össze, amelyen a DÖK képviselői is jelen vannak. 

Szorgalmon értjük a tanuló:

· tanulmányi munkához való viszonyát, 
· munkavégzésének pontosságát, kötelességtudatát, 
· önálló feladatai elvégzésének minőségét, 
· rendszeretetét, pontosságát, felszerelésének rendben tartását, aktivitását
 A szorgalom értékelése az alapfokon

	
Szorgalom
	Példás
	Jó
	Változó
	Hanyag

	1. Tanulmányi munkája
	céltudatos, törekvő, odaadó, igényes a tudás megszerzésében
	figyelmes, törekszik a jó tanulásra, néha buzdítani kell
	munkája ingadozó, gyakran kell figyelmeztetni 
	munkája hanyag, akadályozó, ellenálló

	2. Munkavégzése
	kitartó, pontos, megbízható, önálló
	rendszeres, többnyire önálló
	rendszertelen, hullámzó, önállótlan
	megbízhatatlan, önállótlan

	3. Kötelességtudata
	Kifogásolhatatlan, precíz
	néha ösztökélni kell
	csak folyamatos figyelmeztetésre dolgozik
	sok az el nem végzett feladata, nem érdeklik a feladatai


	4. Tanórákon kívüli     aktivitása
	érdeklődő, rendszeres, aktív
	ösztönzésre dolgozik
	ritkán dolgozik
	egyáltalán nem dolgozik

	5. Felszerelése
	felszerelését rendben tartja
	felszerelése néha hiányos
	felszerelése gyakran hiányos 
	felszerelése mindig hiányos


Szorgalomra adható dicséretek és elmarasztalások:

Szóbeli:

· Egyéni, személyes 

· Osztályközösség, iskolaközösség előtt 

· Szülők jelenlétében 

Magatartásra és szorgalomra adható írásbeli dicséretek, elmarasztalások

	Dicséretek 
	

	Nevelőtestületi dicséret

(év végén bizonyítványba)
	Ha a tanuló összes érdemjegye jeles, és a tantárgyak legalább fele kitűnő minősítésű.

	Igazgatói dicséret

(tájékoztató füzetbe, ellenőrzőbe)
	Megyei tanulmányi- vagy sportversenyen elért 1-3. helyezésért, országos versenyen elért 1-10. helyezésért vagy három osztályfőnöki dicséretet követően

	Osztályfőnöki dicséret

(tájékoztató füzetbe, ellenőrzőbe)
	Kiemelkedő közösségi munkáért, megyei és országos tanulmányi- vagy sportversenyen való eredményes részvételért vagy három szaktárgyi dicséretet követően

	Szaktanári dicséret

(tájékoztató füzetbe, ellenőrzőbe)
	Kiemelkedő tanulmányi munkáért.
Tanulmányi versenyen való eredményes szereplésért, iskolai rendezvényeken való részvételért.

	Jutalomkönyv, oklevél

(tanév végén)
	Kitűnő tanulmányi eredményért, példamutató magatartásért illetve sportban nyújtott kimagasló eredményért valamint kiemelkedő közösségi munkáért.

	Tantárgyi dicséret
	Szaktárgyi dicséret év végén (A tantárgy minősítésénél „Kitűnő” minősítés) 


Fegyelmező eljárások

· Az a tanuló, aki a házirenddel, iskolai munkarenddel kapcsolatos kötelezettségeit szándékosan megszegi, fegyelmező intézkedésben részesül. A fegyelmező intézkedés a fegyelmi büntetést megelőző nevelési eszköz, alkalmazásakor figyelembe kell venni a tanuló életkori sajátosságait és a terhére rótt kötelességszegés súlyát.


A tanulóval szemben a következő fegyelmi intézkedés alkalmazható

· szóbeli vagy írásbeli figyelmeztetés, intés

( Az a tanuló, aki kötelességeit vétkesen és súlyosan megszegi, fegyelmi eljárás alapján, írásbeli határozattal fegyelmi büntetésben részesíthető. A fegyelmi büntetés fokozatait és az eljárási szabályokat a KT 76.§ tartalmazza.

Fegyelmező intézkedések, elmarasztalások

	Szorgalmi vagy szaktanári figyelmeztetés (tájékoztató füzetbe, ellenőrzőbe)
	A felszerelés, házi feladat hiánya.
Tanulmányi kötelezettség elmulasztása

	Osztályfőnöki figyelmeztetés (tájékoztató füzetbe, ellenőrzőbe)
 
	A házirend megsértése. Tanórákon magatartásbeli problémák. igazolatlan mulasztás.

	Osztályfőnöki intés (tájékoztató füzetbe, ellenőrzőbe)
	A házirend gyakori megsértése.

	Igazgatói figyelmeztetés (tájékoztató füzetbe, ellenőrzőbe)
	A házirend gyakori, durva megsértése

	Igazgatói intés (tájékoztató füzetbe, ellenőrzőbe)
	A házirend súlyos megsértése, szándékos károkozás. 
Igazolatlan mulasztás.

	Igazgatói megrovás (tájékoztató füzetbe, ellenőrzőbe)
	Súlyos fegyelmi vétség. Nagyobb értékű, szándékos károkozás.

	Áthelyezés másik osztályba, iskolába
	Kivételes esetekben, ha a tanuló vétsége nagyon súlyos illetve a fenti intézkedések már nem visszatartó erejűek számára. Az áthelyezéshez illetve kizáráshoz minden esetben a nevelőtestület határozata szükséges.


A jutalmazás további eszközei

5.9  A tanulók tanulmányi és sportteljesítményének értékelése, jutalmazása 

A nevelőtestület határozata alapján a következő díjak, kupák adhatók a tehetséges tanulók munkájának elismeréseként, melyek odaítéléséről minden tanév végén az osztályozó értekezleten a nevelő testület hoz végleges döntést, az alább feltüntetett szempontok alapján. 

A felterjesztést minden esetben az osztályfőnök teszi meg a tanuló eredményeinek ismeretében.

József Attila kupa- (vándor kupa)

Ezt a kupát az az 5.-8. évfolyamos tanuló kaphatja meg, aki sorozatosan kiemelkedő eredményt ér el egy vagy több tantárgy tanulmányi versenyén. 

Az elért eredményeket az alábbi pontrendszer alapján rangsoroljuk.

	Országos versenyhelyezések
	Pontok

	1-3
	40

	4- 10
	35

	11-20
	30

	21-30
	25

	31-40
	20

	41-50
	15

	Megyei versenyek
	

	1-3
	30

	4- 10
	25

	11-20
	20

	21-30
	15

	31-40
	10

	41-50
	5


Pontegyenlőség esetén az a tanuló kapja a díjat, akinek van országos eredménye, illetve jobb országos eredménye van. Ha még így sem sikerül különbséget tenni, akkor a magasabb évfolyamra járó tanuló kapja a díjat. Ha a feltételeknek senki nem tesz eleget, az adott tanévben a díj nem kerül kiosztásra, hanem az iskolában marad. 

A kupán feltüntetésre kerül a tanuló neve, és az évszám. A díjazott tanuló a kupát a tanévzáró ünnepségen, illetve 8-os tanuló esetén a ballagáson veheti át és következő tanév május 30-ig őrizheti. Ha valaki három egymást követő évben nyeri el a kupát, akkor egy az eredeti kupa kisebb másolatának végleges tulajdonosa lesz. 

Jó tanuló- jó sportoló cím és a vele járó kupa

Ezt a díjat minden évben csak végzős diák kaphatja.

A tanuló több éven keresztül egyenletes teljesítményt nyújtson, tanulmányi eredménye legalább 4,5 legyen és egy tárgyból se legyen négyesnél rosszabb osztályzata. Előnyt élvezzen az a tanuló, aki az iskolai rendezvényeken részt vesz, illetve házi vagy megyei szintű tanulmányi verseny(ek)en eredményesen szerepel. 

A sporteredményeknél figyelembe vesszük a több éves kitartó munkát. 

A tanulmányi versenyeken elért eredmények rangsorolása a következők szerint történik:

	Országos versenyhelyezések
	Pontok

	1-3
	40

	4- 10
	35

	11-20
	30

	21-30
	25

	31-40
	20

	41-50
	15

	Megyei versenyek
	

	1-3
	30

	4- 10
	25

	11-20
	20

	Helyi, területi versenyek
	

	1-3
	10

	4-6
	5


A sportversenyeken elért eredmények rangsorolása a következők szerint történik:

	
	Helyezés
	Pontok

	Országos versenyek
	
	Egyéni
	Egyéni csapat
	Csapat

	
	1.
	100
	33
	100

	
	2 – 3.
	50
	15
	50

	
	4 – 10.
	15
	5
	15

	
	11 – 30.
	5
	0
	5

	Megyei versenyek
	
	
	
	

	
	1.
	50
	15
	50

	
	2 – 3.
	25
	10
	25

	
	4 – 10.
	5
	0
	5

	Területi, helyi versenyek
	
	
	
	

	
	1.
	10
	5
	10

	
	2 – 3.
	5
	3
	5

	
	4 – 6.
	3
	0
	3


Pontegyenlőség esetén az a tanuló kapja a díjat, akinek van országos sport eredménye, illetve tanulmányi eredménye is jobb.

Ezt a díjat a tanuló véglegesen magáénak tudhatja. 

A kupára felkerül a tanuló neve és a díj megnevezése.

A díj minden esetben a ballagási ünnepségen kerül átadásra. 

Az év alsós és felsős sportolója cím és kupa

1. Az év alsós és felsős sportolója kupát alsó tagozaton és felső tagozaton is egy-egy tanuló kaphatja meg az alábbi kiírás szerint. ( Nemek szerint nem osztható meg.) A kupára érdemes tanulók eredményeit az osztályfőnök terjeszti a tantestület elé, akik döntenek a kupa odaítéléséről. A kupán szerepel a díj megnevezése, a tanuló neve és a tanév megjelölése. A díjat a tanévzáró ünnepségen osztjuk ki, ha 8. osztályos tanuló kapja, akkor a ballagáson.

2. Egyesületben versenyzők eredményei közül, melyeket a szakszövetségek által rendezett versenyeken értek el, csak egy számít a pontversenybe. Az egyéni sportágat űző versenyzők esetén, ha csapatban érnek el kimagasló eredményt, akkor az annak megfelelő érték számít az alábbi táblázat szerint. Csapatsportágat űző versenyző kiemelkedő egyéni teljesítménye (pl.: gólkirály, mezőny/torna legjobb játékosa, fair-play díj….) figyelembe vehető, mint egyéni versenyeredmény, de természetesen ez is csak egy alkalommal, illetve csak abban az esetben, ha arról írásos dokumentumot mutat be. 

3. A diákolimpiai versenyek nem számítanak a szakági versenyek közé, ezért több sportágban rendezett diákolimpiai verseny eredménye is beszámítható a pontversenybe. Azonban egy sportágban csak egy eredmény számolható el. (pl.: Ha megyei döntőn első helyet szerzett, de az országoson csak 25. lett, akkor a megyei eredménye számít.)

4. A pontversenybe a helyi (martfűi) versenyek a mellékelt táblázat alapján beszámíthatók. Az atlétika versenyen csak egy eredmény vehető figyelembe. Más település által szervezett helyi versenyek nem számítanak bele a pontversenybe.

5. Igazolt versenyzők esetén az edző írásos igazolása alapján legfeljebb 10 pont adható a tanulónak.

6. A pontverseny számítása az alábbi táblázat szerint történik:

	
	Helyezés
	Pontok

	Országos versenyek
	
	Egyéni
	Egyéni csapat
	Csapat

	
	1.
	100
	33
	100

	
	2 – 3.
	50
	15
	50

	
	4 – 10.
	15
	5
	15

	
	11 – 30.
	5
	0
	5

	Megyei versenyek
	
	
	
	

	
	1.
	50
	15
	50

	
	2 – 3.
	25
	10
	25

	
	4 – 10.
	5
	0
	5

	Területi, helyi versenyek
	
	
	
	

	
	1.
	10
	5
	10

	
	2 – 3.
	5
	3
	5

	
	4 – 6.
	3
	0
	3


7. A tanulók fizikai állapotának egységes mérésének módszerei 

A testnevelés munkaközösség „A tanulók fizikai állapotának egységes méréséhez és minősítéséhez” a Dr. Fehérné Dr. Mérey Ildikó által kifejlesztett módszertani szakanyagot fogadta el

Munkaközösségünk a fizikai fittség mérésére 4. éve alkalmazza a „Mini Hungarofit” vizsgálati módszert, az 1+4 motorikus próba értékelésével. 

· Az aerob, vagy alap állóképesség mérése - 2000 m síkfutás. 

· Dinamikus ugróerő. 

· Helyből távolugrás páros lábbal.

· Dinamikus erő- állóképesség. 

· A vállövi és a karizmok erő- állóképességének mérésére:

-
Mellső fekvőtámaszban karhajlítás – nyújtás. 

· A csípőhajlító és has-izom erő állóképességének mérése:

-
Hanyattfekvésből felülés térdérintéssel. 

· Hátizom erőállóképességének mérése:

-
Hason fekvésből törzsemelés- és leengedés. 

A motorikus próbák értékelése esetén a pontérték táblázat módosítására, kiegészítésére tettünk javaslatot. 

Ezeket a méréseket ősszel és tavasszal végezzük el. 

Munkaközösségünk az atlétikai eredmények mérésére is összeállított egy belső feladatsort, melyet 1-8. osztályban évente egy alkalommal májusban mérünk, az atlétikai versenyekre történő kiválasztás és jobb felkészítés céljából.

További javasoljuk a diákok fizikai állapotának felmérését az alsó tagozatra is kiterjesszük ki. A 7-8 évesek számára az 1+3 motorikus próba értékelésével, 9 éves kortól pedig a Mini Hungarofit azaz 1+4 motorikus próbával történjen az értékelés.

(Mellékletben található a kidolgozott mérőrendszer és leírása)

7. A TANKÖNYVEK ÉS MÁS TANESZKÖZÖK KIVÁLASZTÁSÁ-NAK ELVEI 

7.1. 
A tankönyvellátás rendje

7.1.1. 
A tankönyvellátás jogszabályi háttere:

Az iskolai tankönyvellátást az alábbi jogszabályok alapján kell megszervezni:

1993.évi LXXIX. törvény a közoktatásról:

1998.évi LXXXIV. Törvény a családok támogatásáról:

2001.évi XXXVII. Törvény a tankönyvpiac rendjéről:

2003.évi CXXIX. Törvény a közbeszerzésekről:

2006.évi CXXVII. törvény a  Magyar Köztársaság 2007.évi költségvetéséről:

23/2004. (VIII.27.) OM rendelet a tankönyvvé nyilvánítás, a tankönyvtámogatás, valamint az iskolai tankönyvellátás rendjéről (a továbbiakban: Rendelet)

7.1.2. 
A tankönyvellátás megszervezéséért az iskola igazgatója a felelős, neki kell kijelölni a felelős dolgozó nevét, aki az adott  tanévben

· elkészíti a tankönyvrendelést február 15-ig

· megszervezi az iskolai tankönyvterjesztést.


A mindenkor érvényes határidők betartásáért az iskola igazgatója a felelős.

7.1.3. A tankönyvrendelésben és terjesztésben közreműködő felelősökkel az iskola igazgatója megállapodást köt a következőkről:

· felelősök feladatai 

· szükséges határidők

· tankönyvárusítás módja, hely, ideje

· az ingyenes tankönyvhöz való jogosultak körének adminisztrációs adatgyűjtése

7.2. Kiválasztási elvek

Iskolánkban a nevelő-oktató munka során a pedagógusok csak olyan nyomtatott taneszközöket (tankönyv, munkafüzet, térkép stb.) használnak a tananyag feldolgozásához, amelyeket a művelődési és közoktatási miniszter hivatalosan tankönyvvé nyilvánított. A nyomtatott taneszközön túl néhány tantárgynál egyéb eszközökre is szükség van (pl. tornafelszerelés, rajzfelszerelés stb.). 

Az egyes évfolyamokon a különféle tantárgyak feldolgozásához szükséges kötelező tanulói taneszközöket a nevelők szakmai munkaközösségei (illetve, ahol nincs munkaközösség, ott az egyes szaktanárok) határozzák meg az iskola helyi tanterve alapján. 

A kötelezően előírt taneszközökről 1. osztály esetén a szülőket minden tanév előtt (a megelőző tanév májusában szülői értekezleteken) tájékoztatjuk. A taneszközök beszerzése a tanév kezdetére a szülők kötelessége. 

A taneszközök kiválasztásánál a szakmai munkaközösségek a következő szempontokat veszik figyelembe: 

· A taneszköz feleljen meg az iskola helyi tantervének! 

· A taneszköz több éven át használható legyen. 

· A taneszközök használatában az állandóságra törekszünk: új taneszköz használatát csak nagyon szükséges, az oktatás minőségét lényegesen jobbító esetben vezetünk be. 

· A taneszközök ára feleljen meg annak az összegnek, amelyet a magasabb jogszabályban foglaltak alapján az SZMK évente meghatároz. 

· A tankönyvek kiválasztásánál alapvető szempontnak tartjuk, hogy a felmenő évfolyamok tankönyvei, tematikájuk egymásra épüljenek.

· A tankönyvek munkáltató jellegűek legyenek, lehetőséget adjanak széles körű differenciálásra.

· A tankönyv képi világa, szövegezése igazodjon a gyerekek életkori sajátosságaihoz.

· Igazodjon a kompetencia alapú programcsomagokhoz.

7.3. 
A taneszközök kiválasztásának módja:

Minden iskolatípusban a munkaközösségek felelőssége a tankönyvválasztás

a tankönyvválasztás elsődlegesen a hivatalosan tankönyvvé nyilvánított tankönyvekből történik, ha indokolt más tankönyv (szakmai vagy nyelvkönyvek) akkor az iskolaszék egyetértését kell kérni megfelelő indoklással a nyomtatott taneszközökön a munkaközösségek döntenek szaktanári ajánlással (pl. rajz, testnevelés, 1, osztályosok taneszközei

A tankönyvrendelés végeleges elkészítése előtt az iskolának lehetővé kell tenni, hogy azt a szülők (nagykorú tanulók) megismerjék. A szülő (nagykorú tanuló) nyilatkozhat arról, hogy az összes tankönyvet meg kívánja-e vásárolni, vagy egyes tankönyvek biztosítását más módon (például: használt tankönyvvel oldja meg. Itt tehát arról nyilatkozik a szülő (nagykorú tanuló), hogy a pedagógus által kiválasztott tankönyvet, tankönyvvé nyilvántartási határozattal nem rendelkező kiadványt miként szerzi be.

A tankönyvrendelést és a taneszközök kiválasztását minden évben körültekintő gondossággal a legfrissebb információk, jogszabályok alkalmazásával kell elkészíteni.





























































1. osztályok





2. osztályok





3. osztályok





napközis csoportok





4. osztályok





5. osztályok





6. osztályok





Napközis csoport, tanulószobák





7. osztályok





8. osztályok








